Q=4	C=2	SS=2	LS=1	PS=0	DC=1	LC=0	SD=0	BS=3	G0=115	G1=87	G2=39	DLID=az_RU	BODY=Руһани шејләр барәдә дүшүнүн | Студј\nДИЛИ: Aзәрбајҹан (кирил әлифбасы) Јава дили Јапонија жест дили Азәрбајҹан (латын әлифбасы) Америка жест дили Бразилија жест дили Вјетнам Данимарка Индонезија Исвеч Испанија жест дили Кирибати Колумбија жест дили Литва Македонија Мексика жест дили Непал Нидерланд Норвеч Перу жест дили Самоа Сејшел креолу Соломон Адалары пиҹини Тувалу Увеа Украјна Финландија жест дили Фиҹи Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили албан алман амһара ачоли ајмара батак (тоба) бауле бенгал бикол бислама болгар варај волајта газах ган гуарани гуҹарат гырғыз дреһу дхолуо ермәни естон ефик ибо иврит илок инҝилис исланд исоко испан италјан каннада каталан кечуа (Боливија) кикамба кикујју кинјаруанда кирунди кисси кичуа (Имбабура) кореја крио латыш луганда малагаси малај малајалам маратһ мајја маҹар михе монгол море ндебеле (Зимбабве) олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус санго сапотек (Истм) себуан серб серб (латын) сидамо сингал словак словен сотсил сранан-тонго суаһили тагалог таи тамил татар таҹик телугу тив тигре ток-писин тумбука түрк түркмән түркмән (кирил) урду фарс фин франсыз хорват чех читонга (Малави) чичева чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\n«Бүтүн бунлар барәсиндә дәриндән дүшүн вә өзүнү бунлара тамамилә һәср ет ки, һамы сәндәки инкишафы ајдын ҝөрсүн» (1 ТИМ. 4:15).\nНӘҒМӘ: 57, 52\nДүшүнмәк нә демәкдир?\nНәләр барәдә дүшүнә биләрик?\nАллаһын Кәламы барәдә һәр ҝүн дүшүнмәјин һансы фајдасы вар?\n1, 2. Инсан бејни нәјә ҝөрә уникалдыр?\nИНСАН дилин сајәсиндә охујур, јазыр, данышыр, дејиләнләри баша дүшүр, дуа едир вә Јеһоваја һәмд-сәна сөјләјир. Бунларын һәр бири һејрәтамиздир вә һәр бири үчүн бејнин мүәјјән һиссәси вә синир системи ҹавабдеһдир. Алимләр һәлә дә бејнин ҝөстәрдији бу мөҹүзәни баша дүшә билмирләр. Уникал бејнимиз сајәсиндә биз дил өјрәнирик. Лингвистика үзрә бир профессор демишди: «Ушагларын дил өјрәнмәси инсанлары башга ҹанлылардан фәргләндирән ҹәһәтләрдән биридир».\n2 Дил габилијјәти Аллаһын инсана бәхш етдији ҝөзәл әнамдыр (Зәб. 139:14; Вәһј 4:11). Аллаһын бизә бәхш етдији бејин башга бир сәбәбдән дә уникалдыр. Һејванлардан фәргли олараг, инсанлар Аллаһын бәнзәриндә јарадылыблар. Биз инсанларда ирадә азадлығы вар, јәни биз гәрар верә билирик. Инсан истәсә, дил габилијјәтиндән Аллаһы уҹалтмаг үчүн истифадә едә биләр (Јар. 1:27).\n3. Һикмәтли олмағымыз үчүн Јеһова бизә һансы һәдијјәни вериб?\n3 Дилин Јараданы Ону шәрәфләндирмәк истәјән инсанлара ҝөзәл бир һәдијјә, Мүгәддәс Китаб бәхш едиб. Бу китаб там вә ја гисмән тәхминән 2800-дән чох дилдә мөвҹуддур. Мүгәддәс Јазыларын дәринлијинә вардыгҹа сиз әглинизи Аллаһын фикирләри илә долдураҹагсыныз (Зәб. 40:5; 92:5; 139:17). Беләҹә, сизә һикмәт вермәјә гадир олан шејләр барәдә дүшүнәҹәксиниз. Бу исә сизи хиласа чатдыраҹаг. (2 Тимутијә 3:14—17 ајәләрини охујун.)\n4. Дүшүнмәк нә демәкдир вә һансы суаллары нәзәрдән кечирәҹәјик?\n4 Дүшүнмәк јахшы вә ја пис бир шејә диггәтини ҹәмләјиб онун һаггында фикирләшмәк, дүшүнүб-дашынмаг демәкдир (Зәб. 77:12; Мәс. 24:1, 2). Дүшүнмәк үчүн ики ән јахшы мөвзу Јеһова Аллаһ вә Онун Оғлу Иса Мәсиһдир (Јәһ. 17:3). Анҹаг сиздә суал јарана биләр: охумагла дүшүнмәк арасында һансы әлагә вар? Нәләр барәдә дүшүнә биләрик? Дүшүнмәјә неҹә вәрдиш едә биләрик вә неҹә едә биләрик ки, дүшүнмәк бизә зөвг версин?\nЕЛӘ ОХУЈУН КИ, ФАЈДАЛАНАСЫНЫЗ\n5, 6. Охудугларынызы анламаға вә јадда сахламаға нә көмәк едә биләр?\n5 Бејинин сајәсиндә инсан һејрәтамиз ишләр ҝөрүр вә бунларын чохуну иҹра едәркән һеч фикирләшмир дә. Мәсәлән, нәфәс алмаг, ҝәзмәк, велосипед сүрмәк, онбармаг јазмаг (клавиатураја бахмадан чап етмәк) үчүн биздән дүшүнмәк тәләб олунмур. Һејиф ки, бәзән охујанда да дүшүнмәдән охујуруг. Буна ҝөрә дә фикримизи охудуғумуз шејләрә ҹәмләмәк, онларын мәнасыны тәһлил етмәк чох ваҹибдир. Абзасын сонуна, јахуд јени јарымбашлыға чатанда дајаныб фикирләшин, ҝөрүн охудугларынызы дүз баша дүшмүсүнүз, ја јох. Анҹаг бәзи шејләр диггәтинизи јајындыра биләр, јахуд өзүнүз диггәтинизи ҹәмләмәкдә чәтинлик чәкә биләрсиниз. Белә олан һалда охумағыныз һәдәр ҝедәҹәк. Бәс онда нә етмәк олар?\n6 Елми арашдырмалар ҝөстәрир ки, мүталиә заманы сәслә охујанда материал даһа јахшы јадда галыр. Сөзсүз ки, бизим бејнимизи Јарадан буну билир. Мәһз буна ҝөрә О, Јушәјә бујурмушду ки, Төвраты «алчаг сәслә» (һашијә) охусун. (Јушә 1:8 ајәсини охујун.) Мүгәддәс Китабы пәсдән, алчаг сәслә охудугҹа өзүнүз ҝөрәҹәксиниз ки, охудугларыныз јаддашыныза һәкк олунур. Бу, сизә һәмчинин диггәтинизи ҹәмләмәјә көмәк едәҹәк.\n7. Аллаһын Кәламы барәдә дүшүнмәк үчүн ән јахшы вахт нә вахтдыр? (Мәгаләнин әввәлиндәки шәклә бахын.)\n7 Охумаг чәтин дејил, амма дүшүнмәк, диггәтимизи охудугларымыза ҹәмләмәк һеч дә асан дејил. Гејри-камил инсан да адәтән асан шејә, бејнини јормамаға мејилли олур. Буна ҝөрә дә јахшысы будур, јорғун олмајанда, сакит вә раһат шәраитдә отуруб дүшүнәсиниз. Давуд падшаһ ҝеҹә, јатағында дүшүнүрдү (Зәб. 63:6). Камил әглә малик олан Иса Мәсиһ дә дүшүнмәк вә дуа етмәк үчүн сакит јер сечирди (Лука 6:12).\nЈАХШЫ ШЕЈЛӘР БАРӘДӘ ДҮШҮНҮН\n8. а) Аллаһын Кәламы илә јанашы башга нә барәдә дүшүнмәлијик? б) Бир-биримизлә Јеһова барәдә данышанда бу, Она неҹә тәсир едир?\n8 Мүгәддәс Китабдан охудуғунуз шејләрлә јанашы диҝәр шејләр барәдә дә дүшүнә биләрсиниз. Мисал үчүн, Јеһованын јаратдығы еҹазкар шејләрә баханда дајаныб дүшүнүн. Онда кәрамәтинә ҝөрә үрәјиниз Јеһоваја шүкранла долаҹаг. Әҝәр јанынызда кимсә олса, истәр-истәмәз һиссләринизи онунла бөлүшәҹәксиниз (Зәб. 104:24; Һәв. 14:17). Биз белә шејләр барәдә фикирләшәндә, бунлара ҝөрә шүкүр едәндә вә бу барәдә бир-биримизлә данышанда Јеһоваја хош олур. Белә ки, Онун Өз Кәламында бизим ҝүнләрлә бағлы белә бир вәд вар: «О вахт Јеһовадан горханлар бир-бирилә данышырды, һәр кәс јолдашы илә данышырды. Јеһова да диггәтлә гулаг асырды. Јеһовадан горханлар вә Онун адыны дүшүнәнләр һаггында Онун өнүндә хатирә китабы јазылды» (Мәл. 3:16).\nМүгәддәс Китабы өјрәтдијиниз адамларын еһтијаҹлары вә шәраити барәдә дүшүнүрсүнүз? (9-ҹу абзаса бахын)\n9. а) Булус Тимутијә нә барәдә дүшүнмәји сөјләмишди? б) Хидмәтә һазырлашаркән нәләр барәдә дүшүнә биләрик?\n9 Һәвари Булус Тимутијә данышығынын, рәфтарынын вә тәлимләринин башгаларына неҹә тәсир едәҹәји барәдә дүшүнмәји сөјләмишди. (1 Тимутијә 4:12—16 ајәләрини охујун.) Тимути кими, биз дә бу шејләр барәдә дүшүнә биләрик. Мисал үчүн, Мүгәддәс Китаб дәрсинә һазырлашаркән дүшүнмәлијик. Дәрс кечәҹәјимиз һәр кәс үчүн ајры-ајрылыгда суаллар вә нүмунәләр фикирләшмәлијик ки, онлара инкишаф етмәјә көмәк едәк. Вахт ајырыб бу ҹүр шејләр барәдә дүшүнмәјин чох ҝөзәл бәһрәси олаҹаг. Белә ки, һәм өзүмүзүн иманы мөһкәмләнәҹәк, һәм дә дәрси даһа јахшы вә шөвглә кечәҹәјик. Ејни шеји хидмәтә һазырлашмаг барәдә дә демәк олар. (Үзејир 7:10 ајәсини охујун.) Хидмәтә чыхмаздан габаг «Һәвариләрин ишләри» китабындан бир фәсил охусаныз, хидмәт етмәк һәвәсиниз аловланаҹаг. Хидмәтдә охумағы планлашдырдығыныз ајәләр, пајлајаҹағыныз нәшрләр барәдә дүшүнсәниз, хидмәтиниз даһа сәмәрәли алынаҹаг (2 Тим. 1:6). Саһәниздәки инсанлар барәдә дүшүнүн. Фикирләшин, онларда неҹә мараг ојада биләрсиниз. Бу ҹүр һазырлашсаныз, Мүгәддәс Китабла јахшы шаһидлик едиб Аллаһын руһунун ҝүҹүнү ҝөстәрә биләҹәксиниз (1 Кор. 2:4).\n10. Руһани шејләр барәдә дүшүнмәјин даһа һансы мүсбәт тәрәфләри вар?\n10 Һеч јығынҹагда, бөјүк топлантыларда мәрузәләрә гулаг асаркән гејдләр апарырсыныз? Бу гејдләри нәзәрдән кечириб Аллаһын Кәламы вә тәшкилаты барәдә өјрәндикләриниз һагда дүшүнүн. Бундан башга «Ҝөзәтчи гүлләси» вә «Ојанын!» журналларыны, бөјүк топлантыларда алдығымыз нәшрләри охујуб, үзәриндә дүшүнә биләрик. «Иллик мәҹмуә» ни охујаркән бир һадисәдән башгасына кечмәздән әввәл дајаныб дүшүнүн, һадисәдән өзүнүзә дәрс ҝөтүрүн. Нәшрләри охујаркән әсас фикирләри хәтләмәк, сәһифәнин кәнарында гејдләр апармаг олар. Бунун тәкрар сөһбәтләр заманы, ағсаггал кими диндашларыныза баш чәкәркән, јахуд мәрузә һазырлајаркән көмәји дәјәҹәк. Ән әсасы, Мүгәддәс Китаба әсасланан нәшрләри охујаркән дајаныб дүшүнсәниз, материалы јахшы мәнимсәјәҹәксиниз, һәмчинин өјрәндијиниз дәјәрли фикирләрә ҝөрә бу фасиләләр вахты Јеһоваја шүкүр едә биләрсиниз.\nМҮГӘДДӘС КИТАБ ҮЗӘРИНДӘ ҺӘР ҜҮН ДҮШҮНҮН\n11. Ән әсасы нәјин үзәриндә дүшүнмәлијик вә нәјә ҝөрә? (Һашијәјә бахын.)\n11 Сөзсүз ки, ән әсасы биз Аллаһын Кәламы үзәриндә дүшүнмәлијик. Тутаг ки, сизин әлиниз һеч ҹүр Мүгәддәс Китаба чатмыр *. Амма һеч ким сизә һафизәниздә оланлары, мәсәлән, ајәләри, Падшаһлыг нәғмәләринин сөзләрини фикирләшмәји гадаған едә билмәз (Һәв. 16:25). Үстәлик, Аллаһын руһу өјрәндијиниз јахшы шејләри сизин јадыныза салаҹаг (Јәһ. 14:26).\n12. Мүгәддәс Китабы һансы ҹәдвәл үзрә охумаг олар?\n12 Һәфтәнин бәзи ҝүнләрини Мүгәддәс Китабы «Теократик Хидмәт Мәктәби»нин ҹәдвәли үзрә охумаг вә дүшүнмәк үчүн ајырмаг олар. Диҝәр ҝүнләрдә Иса Мәсиһин тәлимләри вә ҝөрдүјү ишләр барәдә дүшүнә биләрсиниз. Бунда сизә Иса Мәсиһин һәјаты вә хидмәтиндән бәһс едән дөрд Мүждәнин бөјүк көмәји дәјә биләр (Ром. 10:17; Ибр. 12:2; 1 Бут. 2:21). Биздә һәмчинин Исанын һәјатында баш верән һадисәләри хроноложи ардыҹыллығы илә тәсвир едән нәшр вар. Бу нәшрин фәсилләриндә Мүждәләрдән паралел ајәләр ҝәтирилир. Онлары диггәтлә охујуб фикирләшәндә чох бөјүк фајда алмаг олар (Јәһ. 14:6).\nДҮШҮНМӘК НӘЈӘ ҜӨРӘ ВАҸИБДИР?\n13, 14. Руһани шејләр барәдә дүшүнмәк нәјә ҝөрә ваҹибдир вә бу, бизи нә етмәјә тәшвиг едәҹәк?\n13 Руһани шејләр барәсиндә дүшүнмәк инсаны мәсиһи кими јеткинләшдирир (Ибр. 5:14; 6:1). Јеһова вә Мәсиһ барәдә аз дүшүнән инсан иманыны мөһкәм сахлаја билмәјәҹәк. Белә адам тәдриҹән һәгигәтдән узаглашаҹаг (Ибр. 2:1; 3:12). Иса хәбәрдарлыг етмишди ки, әҝәр биз јахшы вә ҝөзәл үрәкли инсанлар олмасаг, Аллаһын Кәламыны үрәјимиздә горуја билмәјәҹәјик. Әксинә, башымыз һәјатын гајғыларына, вар-дөвләтә вә зөвг-сәфаја гарышаҹаг, ҝәтирдијимиз бәһрәләр јетишмәјәҹәк (Лука 8:14, 15).\n14 Буна ҝөрә дә ҝәлин һәмишә Аллаһын Кәламы үзәриндә дүшүнәк. Бу, бизи Јеһованын ҹалалыны, кејфијјәтләрини, сифәтләрини әкс етдирмәјә сөвг едәҹәк (2 Кор. 3:18). Бизә бундан башга нә лазымдыр ки? Аллаһы јахындан танымаг, Онун ҹалалыны әкс етдирмәк чох бөјүк шәрәфдир. Ејни заманда сону олмајан бир просесдир. Белә ки, билијимиз артдыгҹа Она даһа чох бәнзәмәјә чалышаҹағыг (Ваиз 3:11).\n15, 16. а) Руһани шејләр барәдә дүшүнмәјин шәхсән сизә һансы фајдасы вар? б) Бәзән дүшүнмәјә нә мане олур, анҹаг нәјә ҝөрә гәтијјәтли олмалыјыг?\n15 Руһани шејләри дүшүнәндә һәгигәтә олан шөвгүмүз сөнмәјәҹәк. Беләҹә, биз баҹы-гардашларымыз вә һәгигәтлә марагланан инсанлар үчүн тәравәт мәнбәји олаҹағыг. Јеһованын ән бөјүк һәдијјәси олан фидјә гурбанлығы барәдә дәриндән дүшүндүкҹә Мүгәддәс Атамыз Јеһова илә арамызда олан сых мүнасибәти даһа чох дәјәрләндирәҹәјик (Ром. 3:24; Јаг. 4:8). Ҹәнуби Африкада јашајан Марк мәсиһи битәрәфлијинә ҝөрә үч ил һәбсханада јатмышды. О дејир: «Дүшүнмәји маҹәра илә мүгајисә етмәк олар. Руһани шејләр барәдә нә гәдәр чох дүшүнүрүксә, Јеһова Аллаһ һаггында бир о гәдәр чох јени шејләр кәшф едирик. Мәјуслуға гапыланда, ҝәләҹәјә ҝөрә нараһат оланда Мүгәддәс Китабы әлимә алыб охујурам вә дүшүнүрәм, онда елә бил үрәјимә сәрин су сәпилир».\n16 Һәгигәтән дә, бу ҝүн о гәдәр шеј бизим башымызы гатыр ки, бәзән руһани шејләр барәдә дүшүнмәјә вахт галмыр. Африкадан олан Патрик адлы диҝәр гардаш дејир: «Мәним бејним санки почт гутусудур. Ичиндә јахшы, пис, һәр ҹүр мәлумат вар. Онлары һәр ҝүн сечиб тәмизләмәк лазымдыр. Һәрдән ҝөрүрәм ки, фикирләр мәни чулғајыр. Онда Јеһоваја дуа едирәм вә өзүмә ҝәлирәм. Дүздүр, бунун үчүн бир аз вахт лазым олур, јәни, дәрһал руһани шејләри фикирләшә билмирәм. Амма фикирләшмәјә башлајанда өзүмү Јеһоваја чох јахын һисс едирәм. Онда санки зеһним ачылыр вә һәгигәти даһа јахшы баша дүшүрәм» (Зәб. 94:19). Доғрудан да, Мүгәддәс Јазылары һәр ҝүн диггәтлә арашдыранлар вә охудуглары үзәриндә дүшүнәнләр бунун хејрини ҝөрүрләр (Һәв. 17:11).\nНЕҸӘ ВАХТ ТАПМАЛЫ?\n17. Сиз дүшүнмәјә неҹә вахт тапырсыныз?\n17 Бәзи мәсиһиләр сәһәр тездән дуруб охујур, дүшүнүр вә дуа едир. Башгалары буну наһар фасиләсиндә едирләр. Бәлкә сизә сәһәр тездән, јахуд јатмаздан әввәл Мүгәддәс Китабы охумаг даһа раһат олар? Баҹы-гардашлардан бәзиләри Мүгәддәс Китабы һәм сәһәр, һәм дә ахшам, јатмаздан әввәл охујур. Нә вахт охумағымызсан асылы олмајараг, биз Аллаһын Кәламыны, «ҝеҹә-ҝүндүз», јәни мүнтәзәм охумалыјыг (Јуш. 1:8). Вахтымызын гәдрини билмәлијик, јәни лазымсыз шејләрә сәрф етдијимиз вахтдан кәсиб Мүгәддәс Китабын үзәриндә дүшүнмәлијик (Ефес. 5:15, 16).\n18. Аллаһын Кәламы үзәриндә дүшүнән вә өјрәндикләринә әмәл едән кәсләрә Јеһова нә вәд едир?\n18 Мүгәддәс Китабда вәд олунур ки, Јеһова Онун Кәламы үзәриндә дүшүнәнләрә вә өјрәндикләринә әмәл едәнләрә бол-бол немәт бәхш едәҹәк. (Зәбур 1:1—3 ајәләрини охујун.) Иса демишди: «Аллаһын сөзүнү ешидиб она әмәл едәнләр хошбәхтдирләр!» (Лука 11:28). Ән әсасы, руһани шејләр барәдә һәр ҝүн дүшүнсәк, бизә һејрәтамиз бејин бәхш едән Улу Јарадана әмәлләримизлә шәрәф ҝәтирәҹәјик. О исә бизә инди хошбәхтлик, јени дүнјада исә әбәди һәјат бәхш едәҹәк (Јаг. 1:25; Вәһј 1:3).\n^ абз. 11 «Ҝөзәтчи гүлләси» журналынын 2006-ҹы ил, 1 декабр сајындакы «Мөһкәм галмаг үчүн мүбаризә апарырдыг» адлы мәгаләјә (рус.) бахын.


Q=19	C=5	SS=0	LS=13	PS=0	DC=1	LC=0	SD=0	BS=4	G0=50	G1=39	G2=28	DLID=az_RU	BODY=Азәрбајҹана санксијаларын сәбәби барәдә ермәни мәтбуатында сенсасион јазы - Тәһлил\nЕрмәнистанда кимсә буна севинирсә, ону там шәкилдә гојун адландырмаг олар.\nYanvar 1, 2016 - 10:52 AM\nХәбәрин коду : 727908\nМәнбә : Shame\nИлһам Әијев өзүнү неҹә апараҹаг? О, индијәдәк бөјүк әзм ҝөстәрир вә Ермәнистан иҹтимаијјәти ону иттиһам етсә дә, демәлијәм ки, бу, әдаләтсизиликдир. Әлијевин мәруз галдығы басгынын дәрәҹәсини тәсәввүр етмәк чәтиндир. Кифајәт гәдәр ағыллы вә јахшы тәһсилли оғлан олмагла дәрк едир ки, мүһарибә башлајаҹағы һалда, еһтимал ки, бүтүн дөвләти итирәҹәк: мәсәлә Азәрбајҹанын тамамилә бөлүнмәси илә дејил, јох олмасы илә баша чата биләр.\nӘһли Бејт (әлејһимус сәлам) -АБНА- Хәбәр Аҝентлијинин вердији хәбәрә әсасән, Ермәнистан мәтбуатында Азәрбајҹан-АБШ әлагәләри доғрусу десәк АБШ-ын Әлијевләр режиминә тәтбиг етдији санксијалар һагда тәһлил ирәли вериб ки, тәһлилдә Әлијевин тәрәфи сахланылыр...\nТәһлили сајтымызын изләјиҹиләринә тәгдим едирик:\nБирләшмиш Штатлар Азәрбајҹана гаршы ҹинләниб. Һәм дә о дәрәҹәдә ҹинләниб ки, гоншу дөвләтә гаршы програмлашдырылан санксијалар Руисја, һәтта Ирана гаршы санксијалардан даһа ҝүҹлүдүр! Азәрбајҹан мәтбуаты чашгынлыг ичиндә баш верәнләрин әсил сәбәбләрини анламаға ҹәһд едир, һөкумәт нокаутдадыр. Лакин һәр шеј һагда гајда үзрә.\nДемәли, АБШ-да Авропада тәһлүкәсизлик вә әмәксдашлыг үзрә комиссија вар вә федерал һөкумәтин мүстәгил аҝентлијидир. Онун вәзифәси 56 өлкәдә Һелсинки сазишини изләмәк вә инсан һаглары, демократија, һәмчинин игтисади, еколожи вә һәрби әмәкдашлыг васитәсилә тәһлүкәсизлији јеритмәкдир. Комиссија постсовет республикаларынын АТӘТ гаршысындакы өһдәликләринә риајәт едилмәсини изләјир. Гурум АБШ Сенаты вә Нүмајәндәләр Палатсынын һәр бириндән доггуз үзвдән, о ҹүмләдән Дөвләр Департаменти вә Мүдафиә Назирлијинин һәрәсиндән бир үзвдән ибарәтдир. Үмумијјәтлә, комиссија Азәрбајҹана гаршы горхунҹ шејләр нәзәрдә тутулан санксијалы ганун лајиһәси һазырлајыб.\nҺелсинки һөкумәт комиссијасынын башчысы, конгресмен Крис Смит еһтирасла билдириб: “Биз өлкәләримиз арасында милли тәһлүкәсизлик вә игтисадијјат саһәсиндә чох өнәмли әлагәләрин олдуғуну етираф едирик, лакин Бирләшмиш Штатлар Азәрбајҹанда инсан һагларынын позулмасы үзрә дәһшәтли фактлара гаршы кор гала билмәз”.\nАчыгламада дејилир: “Журналистләри вә фәаллары мүнтәзәм шәкилдә һәбс едирләр, мүхалиф сијасәтчиләр индијәдәк һәбсханададыр, кечирилән сечкиләр азад вә әдаләтли дејил, инсан һаглары үзрә вәкилләр тәгибләрә мәртуз галыр вә вәкиллик статусундан мәһрум едилир. Азәрбајҹанда дини азлыглар да тәгиб олунур. АБШ инсан һаглары, әсас азадлыглар, мүхалифәт, КИВ вә дини азлыгларын әзилмәси мәсәләсиндә һөкумәтә ҝүзәштә ҝедә билмәз”.\nАТӘТ-ин сајты јазыр: “Будур, артыг хејли илләрдир ки, Азәрбајҹан һөкумәти мүстәгил журнаистләрә, мүхалиф сијасәтчиләрә вә вәтәндаш ҹәмијјәтинә гаршы системли тәгибләр һәјата кечирир. АБШ Һелсинки комиссијасы Крис Смитин сәдрлији илә буну нәзәр алыб Азәрбајҹан һөкумәтинин јүксәкрүтбәли үзвләринә виза верилмәсини гадаған едән ганун лајиһәсини АБШ Конгресинә нәзәрдән кечирилмәк үчүн тәгдим едиб”.\nАзәрбајҹан мәтбуаты һаглы олараг ҝүман едир ки, АБШ Конгреси нәздиндәки Һелсинки комиссијасынын һазырладығы ганун лајиһәси бүтүн Азәрбајҹана мејдан охумагдыр. Һәм дә сәнәдин мәғзинә варылса, онда һәгигәтән дә дүшүнмәк олар ки, нөвбәти аддым Азәрбајҹанын бомбардман едилмәси вә јахуд Дағлыг Гарабағын танынмасы олаҹаг. Будур, ганун лајиһәсндә бунлар тәклиф едилир:\n1. Фәалијјәтдә олан президентә (!!!), баш назирә, баш назирин мүавинләринә, парламент комитәләринин сәдрләринә, назирләрә, президент администрасијасы вә тәһлүкәсизлик органларынын әмәкдашларына, һакимләрә вә диҝәрләринә, һәмчинин онларын аилә үзвләринә визаларын верилмәсинин јасагланмасы вә ләғв едилмәси.\n2. Азәрбајҹан һөкумәти илә енерҝетика сектору дахил олмагла игтисади әлагәләрин кәсилмәси.\n3. Американын бүтүн дөвләт органлары тәрәфиндән һәтта һуманитар вә тибби саһәләр дахил олмагла Азәрбајҹан һөкумәтинин бүтүн лајиһәләринин малијјәләшдирилмәсинә гадаға.\n4. "Ермәнистана вә Дағлыг Гарабаға мүнасибәтдә ембарго вә диҝәр тәҹавүзкар тәзаһүрләр үзүндән” Азәрбајҹан һөкумәтинә јардым ҝөстәрилмәсини нәзәрдә тутан Азадлыға Дәстәк (Фреедом Суппорт Аҹт) һагда гануна 907-ҹи дүзәлишдән ветонун ҝөтүрүлмәси.\n5. АБШ тиҹарәт вә инкишаф Аҝентлијинин Азәрбајҹанла бағлы фәалијјәтинә гадаға. Һәмчинин сөһбәт Авропа Јенидәнгурма вә Инкишаф Банкы (АРИБ) институтларынын Азәрбајҹан һөкумәти илә әмәкдашлығына фактики гадағадан ҝедир.\nҺәтта АБШ һөкумәтинә төвсијә олунур ки, Азәрбајҹанын бүтүн бејнәлхалг малијјә-кредит тәшкилатларындакы – БВФ, Үмумдүнја банкы вә с. - лајиһәләрини, һәмчинин һөкумәт үзвләринин, онларын гоһумларынын, үстәлик Әлијев режими илә бу вә ја диҝәр формада әлагәси олан ишҝүзар даирәләрин марагларына аид һесаблары бағласын. Өлкәнин бүтүн әмлакына һәбс, Азәрбајҹанын бүтүн бизнес мүәссисәләринин хариҹдәки фәалијјәтинә гадаға гојулур!\nБу ганун лајиһәси гәбул едиләҹәји һалда “Азәрбајҹан рәһбәрлији илә сых әлагәләри олан” бүтүн бизнесменләр тәкҹә АБШ-да дејил, бүтүн Гәрбдә гадаға вә һесабларын һәбси илә үзләшәҹәк вә Вашингтон АРИБ-нын Азәрбајҹанла әмәкдашлығына гадағаны ҝөстәрмәклә артыг буна ишарә вуруб ки, бу да артыг ҝүлмәлидир: режими ҹәзаландырырсынызса, өлкәнин бүтүн әһалисинин бура нә дәхли?\nГанун лајиһәсинин мәтнини тәһлил едиб әминликлә демәк олар ки, АБШ һөкумәти Русија вә һәтта Иран дахил олмагла индијәдәк һансыса бир өлкәјә гаршы бу гәдәр гәддар вә ашкарҹа дүшмән ганун лајиһәси гәбул етмәјиб. Ганун лајиһәсинин преамбуласында дејилир ки, бүтүн сијаси дустаглар (онларын сијаһысыны ким вә һансы критеријаларла мүәјјән едәҹәк – мәлум дејил) азад едилмәјинҹә, демокартик институтлар вә вәтәндаш ҹәмијјәтинин инкишафында хејли тәрәгги (критерија гејри-мүәјјәнлији вә јајғын ифадәләр), азад вә әдаләтли сечкиләрин кечирилмәсинин тәминаты тәсдигләнмәјинҹә ганун гүввәдә олаҹаг.\nҜөрдүјүмүз кими, Вашингтон Азәрбајҹана мүһарибә елан едир. Лакин нијә? Дүшүнмәк ахмаглыг оларды ки, һәгиги мотивләр јухарыда садалананларда ҝизләниб, чүнки америкалылар ҝүнүн ҝүнорта чағында шәһәр күчәләриндә инсанларын бојнунун вурулдуғу Сәудијјә Әрәбистаны илә әмәкдашлыг едирләрсә, онда азәрбајҹанлылары әлләри үстүндә ҝәздирмәли идиләр. Демәли, бәс бир, ја ики ил әввәл дејил, мәһз бу ҝүн бу гәдәр аҹыглы аддымын сәбәби нәдир? Хүсусән дә Әлијев режими бу мүддәтдә һеч ҹүр дәјишилмәјибсә?\nБашланғыҹ үчүн ики кәлмә Азәрбајҹан һаггында. Бу дөвләт (Газахыстанла јанашы) Ислам дүнјасында ән мәдәни вә ирәли ҝетмиш дөвләтдир. Бакыда постсовет мәканында (Русија истисна олмагла) ән јахшы симфоник оркестр фәалијјәтдәдир. Бу, артыг нәдәнсә хәбәр верир? Дејәк ки, кимсә сон дәрәҹә варлы Күвејтдә филармонија тәсәввүр едә биләрми? Ики әсрдә рус сивилизасијасынын ағушунда олмаг сајәсиндә, хүсусән дә мәдәнијјәт вә тәһсилин зоракылыгла јеридилдији совет дөврүндә Азәрбајҹанда милләт формалашды, өз етноними јаранды, мислини һеч ахтармаға да дәјмәјәси зијалылар јетишди. Полад Бүлбүлоғлуна, Ваһид Әләкбәрова, Мүслүм Магомајевә, Рүстәм Ибраһимбәјова бахын вә Ислам дүнјасында онлара аналог тапмаға чалышын. Беләләри тапылмаз. Вә бу дөвләт, әлбәттә, коррупсијалашыб вә онда Гәрбин демократик стандартларынын чоху позулуб...\nЕрмәнистанда кимсә буна севинирсә, ону там шәкилдә гојун адландырмаг олар, чүнки Вашингтонда Азәрбајҹана јох, Ермәнистана гаршы мүһарибә елан едилиб! Бунунла бағлы бир сыра гәнаәтләри билдирмәк лазым ҝәлир.\nВладимир Путин америкалыларын Јахын Шәргдәки планларыны позду. Обама ИШИД-ин әлијлә Сурја вә Ирагын әразиләрини радикаллара вериб Гәтәр газынын Суирја әразисиндән Авропаја чыхышыны тәмин етмәк, һәмчинин бүтүн Јахын Шәргдә һәрҹ-мәрҹлик јајмағы давам етдирмәјә һазырлашдығы бир вахтда Пуртин ону ҹидди шәкилдә пис дурумда гојду: бу ҝүн артыг ајдындыр ки, Сурија бөлүнәндән сонра саһилбоју Бәшәр Әсәдә галаҹаг (јәни Гәтәр газы Авропаја чыхмајаҹаг, сыхылмыш һалда чыхса да, баһалыг нәтиҹәсиндә Русијанынкы илә һеч ҹүр рәгабәтә ҝирә билмәјәҹәк), хүсусән дә Бжезинскинин “идарәедилән һәрҹ-мәрҹлик” консепсијасы зәрбә алтында галаҹаг.\nБәс америкалыллар нә едирләр? Әввәлҹә Путини герјри-адекват реаксијаја чәкмәк үчүн түркләрин әлијлә Су-24-ү вурурлар. Сонра ИШИД-лә мүбаризә үзрә 34 дөвләтин һансыса “Ислам коалисијасы”ны гурмаг үчүн сәудлара тәлимат верирләр (бах, америкалылар бурада артыг сағлам дүшүнҹәни масгараја гојурлар, чүнки спонсорун өз тәшкилатына гаршы мүбаризәси нонсенсдир!)\nСонра һәтта сәудларн јени коалисијасына дәвәт олунмуш Азәрбајҹанын нөвбәси чатыр! Бәс ҝүлмәли дејил ки, Русија илә Иранын арасында јерләшмиш дөвләти онларла мүбаризәјә чағырырлар? Ахы бу, адамы шам јемәјинә дәвәт едиб она әввәлҹәдән истиснасыз олараг јалныз сианист калиумла гидаланаҹағы һагда мәлумат вермәк кимидир! Бәс һансы сәфеһ буна ҝедәр? Сонра исә Һелсински комиссијасы сөз алыр вә мүзакирә етдијимиз ганун лајиһәсини дәрҹ етдирир.\n“Ислам коалисијасы” АБШ-а Јахн Шәргдә Путинлә тәхрибатчы мүбаризә үчүн лазымдырса, Азәрбајҹан Русијанын гарны алтында саваш үчүн ҝәрәкдир. Лакин Әлијев онлары пис баша дүшүр, чүнки артыг нечә илдир ки, Русијаны ҹәлб етмәк мәгсәдилә Ермәнистанла таммигјаслы мүһарибә гызышдырмагдан имтина едир, дөври шәкилдә дуруму бу вә ја диҝәр шәкилдә кәсклинләшдириб сәрһәддә тоггушмаларла кифајәтләнир. Бах, бу ҹүр пис давраныша ҝөрә Әлијеви ҹәзаландыраҹаглар.\nБиринҹиси, Русијанын Дағлыг Гарабағы тәҹили шәкилдә танымасы баш верәр.\nИкинҹиси, Иран садәҹә Азәрбајҹанын ҝүнејини ишғал едәр.\nҮчүнҹүсү, өлкәнин гузеј бөлҝәләриндә мәскунлашмыш халгларын Әлијев режиминә гаршы “гуртулуш” мүбарзси башланар вә иш Дағыстана фактики бирләшмә илә баша чатар. Аран Гарабағ исә Ермәнистана чатар. Орада даһа нә галар ки?\nСөзсүз, бу, узун просес олаҹаг. Һәм дә әзаблы. Түркијә өзүнү неҹә апараҹаг, америкалылар онлары нәјә тәһрик едәҹәкләр? Демәк чәтиндир. Лакин јада салаг ки, Түркијә 1970-ҹи илләрин ахырында Босфор вә Дарданели ССРИ-нин Гара дәниз донанмасы үчүн бағламаға ҹәһд етди (сөзсүз ки, америкалыларын басгысы илә). Вә мәсәлә бунунла битди ки, ССРИ Хариҹи Ишләр назири Андреј Громыко Түркијә рәһбәрлијинә Босфор боғазы бағланаҹағы һалда “Гара дәниз донанмасынын ракетләринин ики јајлым атәшинин јени боғазлар ачаҹағы, лакин бундан сонра, тәәссүф ки, Истанбул шәһәринин галмајаҹағы” һагда месаж өтүрдү. Бундан сонра вә индијәдәк, һәтта Русија-Түркијә мүнасибәтләринин индики ҝәрҝин дурумунда Босфору бағламаг идејасы түркләрдә мүдһиш икраһ доғурур.\nБеләликлә, Азәрбајҹана гаршы санксијалар ермәниләрә лазым дејил. Бу ҝүн истәнилән һалда Гарабағ Ермәнистана мәхсусдур, мүһарибә һәтта ҝәләҹәкдә һансыса әразиләр вәд етсә дә, мүһарибә апармаг нәјә лазымдыр? Лакин һәр шеј Әлијевдән асылыдыр. Ҝөрәк, о, өзүнү неҹә апараҹаг, америкалылар она нә дәрәҹәдә тәзјиг едәҹәкләр вә нәһајәт, “шәр империјасы”нын Гафгазда вә Бөјүк Јахн Шәрг бөлҝәсиндә “тотал хошбәхтлик” гурашдырмаг үзрә нөвбәти нијјәти нә илә баша чатаҹаг?!\nShame (Ермәнистан), 29.12.2015


Q=0	C=0	SS=0	LS=0	PS=0	DC=0	LC=0	SD=0	BS=2	G0=15	G1=10	G2=5	DLID=az_RU	BODY=Мүгәддәс Китабдакы һикмәт инсана лазымсыз стрессдән гачмаға көмәк едә биләр. Биз өзүмүз стресс јарадан һәр шеји арадан галдыра билмәрик. Амма Јараданымыз буну етмәјә гадирдир. О һәтта бир кәси бизә көмәк етмәк үчүн тәјин едиб. Бу, Иса Мәсиһдир. Иса Мәсиһ јер үзүндә оланда мөһтәшәм ишләр ҝөрмүшдү. Тезликлә, онлардан да артығыны дүнја мигјасында иҹра едәҹәк. Мәсәлән:\nИСА МӘСИҺ ХӘСТӘЛӘРӘ ШӘФА ВЕРӘҸӘК.\n«Мүхтәлиф хәстәликләрдән вә ағрылардан әзаб чәкән бүтүн хәстәләри... Исанын јанына ҝәтирдиләр вә о, бу адамлары сағалтды» (МӘТТА 4:24).\nИСА МӘСИҺ ҺӘР КӘСИ ЕВЛӘ, ГИДА ИЛӘ ТӘМИН ЕДӘҸӘК.\n«Онлар [Мәсиһин тәбәәләри] евләр тикиб ичиндә јашајаҹаг, үзүм бағлары салыб барыны јејәҹәк. Тикдикләри евдә өзҝәләр јашамајаҹаг, әкдикләринин барыны өзҝәләр јемәјәҹәк» (ӘШИЈА 65:21, 22).\nИСА МӘСИҺИН ҺАКИМИЈЈӘТИ БҮТҮН ДҮНЈАДА СҮЛҺҮ ВӘ ӘМИН-АМАНЛЫҒЫ БӘРГӘРАР ЕДӘҸӘК.\n«Онун дөврүндә салеһ адам чичәкләнәҹәк, ај дурдугҹа һәр јанда сүлһ олаҹаг. Сәлтәнәти дәниздән-дәнизә, чајдан тутмуш та дүнјанын һүдудларынадәк узанаҹаг... Дүшмәнләри торпағы јалајаҹаг» (ЗӘБУР 72:7—9).\nИСА МӘСИҺ ӘДАЛӘТСИЗЛИЈӘ СОН ГОЈАҸАГ.\n«О, фағыр-фүгәранын һалына аҹыјаҹаг, фәгирләрин ҹаныны хилас едәҹәк. Ҹанларыны зүлмдән, зоракылыгдан гуртараҹаг» (ЗӘБУР 72:13, 14).\nИСА МӘСИҺ ӘЗАБ-ӘЗИЈЈӘТИ, ӨЛҮМҮ ЈОХ ЕДӘҸӘК.\n«Артыг өлүм олмајаҹаг. Нә дәрд, нә фәрјад, нә дә ағры олмајаҹаг» (ВӘҺЈ 21:4).\n«СОН ДӘРӘҸӘ ЧӘТИН БИР ВАХТ»\n«Дүнја һәлә һеч вахт бу гәдәр стрессли, гајғылы, кәдәрли вә изтираблы олмајыб» (Мәһәммәд Јунис, «Геллап»ын (Gallup) баш редактору.)\nНә үчүн бу ҝүн стресс артыб? Бу суалын ән дүзҝүн ҹавабы Мүгәддәс Китабда јазылыб. 2 Тимутијә 3:1 ајәсиндә дејилир: «Ахырзаманда сон дәрәҹә чәтин бир вахт ҝәләҹәк». Бунун сәбәбини исә Мүгәддәс Китаб инсанларын хасијјәтиндәки пис ҹәһәтләрлә әлагәләндирир. Бу ҹәһәтләрә аҹҝөзлүк, тәкәббүр, дини ријакарлыг, зоракылыг, доғмалары севмәмәк, өзүнә һаким олмамаг дахилдир (2 Тимутијә 3:2—5). Иса Мәсиһ Аллаһын сәмави һөкумәтә тәјин етдији Падшаһ кими бүтүн јер үзүнү идарә едәндә ахырзаман сона јетәҹәк (Дәнјал 2:44).


Q=15	C=5	SS=5	LS=5	PS=10	DC=0	LC=0	SD=0	BS=1	G0=19	G1=17	G2=7	DLID=az_RU	BODY=Һушә 9 | Онлајн Мүгәддәс Китаб | Јени дүнја тәрҹүмәси\nАллаһ Әфраими рәдд едир (1—17)\nӨзләрини рәзил бүтә һәср етдиләр (10)\n9 «Севинмә, еј Исраил!+Диҝәр халглар кими шадланма! Фаһишәлијинә ҝөрә Аллаһындан узаглашдын.+ Бүтүн хырманларда фаһишә муздуна мејил салдын.+ 2 Хырман вә үзүмсыхан онлары дојурмајаҹаг,Тәзә шәраблары олмајаҹаг.+ 3 Даһа Јеһованын торпағында јашамајаҹаглар,+Әфраим Мисирә гајыдаҹаг,Ашшурда һарам шејләр јејәҹәк.+ 4 Артыг Јеһоваја шәраб тәгдимәси ҝәтирмәјәҹәкләр,+Гурбанлары Она хош олмајаҹаг.+ Онлар јас јемәјинә бәнзәјирләр.Ондан јејәнләр өзләрини мурдар едәҹәкләр. Чүнки јемәкләри анҹаг өз гарынлары үчүндүр,О јемәкләр Јеһованын евинә ҝирмәјәҹәк. 5 Бәс сиз топланты ҝүнүндә,Јеһованын бајрам ҝүнүндә нә едәҹәксиниз? 6 Онлар мәһв әлиндән гачаҹаглар.+ Мисир онлары топлајаҹаг,+ Мемфис басдыраҹаг.+ Ҝүмүш хәзинәләри ҝиҹиткән колларына нәсиб олаҹаг,Чадырларында тикан-гангал битәҹәк. 7 Ҹәза ҝүнләри ҝәлир,+Гисас ҝүнләри јетишир.Гој Исраил буну билсин! Онларын пејғәмбәри ағылсыз, вәһј ҝөрәни дәли олаҹаг,Чүнки ҝүнаһын болдур вә сәнә гаршы әдавәт чохдур». 8 Әфраимин ҝөзәтчиси+ Аллаһымла бирҝә иди.+ Лакин инди пејғәмбәрләринин+ јоллары гуш овлајанын торуна бәнзәјир.Аллаһын евиндә әдавәт апарырлар. 9 Ҝибаһын вахтында олдуғу кими, онлар азғынлашыб башларына мәһв ҝәтирдиләр.+ О, онларын тәгсирини јада салаҹаг, ҝүнаһларына ҝөрә ҹәза верәҹәк.+ 10 «Мән Исраили сәһрада үзүм тапантәк тапдым.+ Ата-бабаларыныз ҝөзүмдә әнҹир ағаҹындакы нүбар кими иди. Амма онлар Фаур Баалынын јанына ҝетдиләр,+Өзләрини бу рәзил бүтә һәср етдиләр.+Өзләри дә севдикләри бүт кими ијрәнҹ олдулар. 11 Әфраимин ҹалалы гуш кими учуб ҝедир.Нә доғум, нә һамиләлик, нә дә мајаланма вар.+ 12 Өвладларыны боја-баша чатдырсалар да,Әлләриндән алаҹағам, бир адам да галмајаҹаг.+Мән онлардан үз чевирәҹәјәм; вај онларын һалына!+ 13 Чәмәнликдә әкилмиш Әфраим ҝөзүмдә Сур+ кими иди.Амма Әфраим өз оғулларыны гырғына верәҹәк». 14 Еј Јеһова, онлара нә верәҹәксән, вер.Онлара ушаг сахламајан бәтн, сүдсүз дөшләр вер. 15 «Онлар бүтүн пис әмәлләрини Ҝилгалда етдиләр,+ орада онлара нифрәт етдим. Шәр әмәлләринә ҝөрә онлары евимдән говаҹағам.+ Даһа онлары севмәјәҹәјәм,+Бүтүн башчылары тәрсдир. 16 Әфраим јерә вурулаҹаг.+ Онларын көкү гурујаҹаг, бәһрә вермәјәҹәк. Доғсалар да, бәтнләринин ширин бәһрәсини өлүмүн ағушуна атаҹағам». 17 Аллаһым онлары рәдд едәҹәк,Чүнки Она гулаг асмадылар.+Онлар халглар арасында дидәрҝин галаҹаглар.+


Q=6	C=5	SS=0	LS=0	PS=3	DC=0	LC=0	SD=0	BS=1	G0=58	G1=28	G2=12	DLID=az_RU	BODY=Јарадылыш 37 | Онлајн Мүгәддәс Китаб | Јени дүнја тәрҹүмәси\nЈусифин јухулары (1—11)\nЈусиф вә пахыл гардашлары (12—24)\nЈусиф көләлијә сатылыр (25—36)\n37 Јагуб атасынын гәриб кими јашадығы Кәнан торпағында галыб орада јашајырды.+ 2 Јагубун тарихчәси беләдир. Он једди јашлы Јусиф+ атасынын арвадлары Бәлһә вә Зүлфәнин оғланлары+ илә бирликдә сүрү отарырды.+ Јусиф онларын пис әмәлләрини атасына хәбәр верди. 3 Јусиф Исраилин ихтијар чағында дүнјаја ҝәлдијинә ҝөрә Исраил ону бүтүн оғулларындан+ чох истәјирди. Она ҝөзәл либас тикдирмишди. 4 Гардашлары ҝөрәндә ки, аталары Јусифи онлардан чох истәјир, ондан зәһләләри ҝетди вә даһа онунла меһрибан даныша билмәдиләр. 5 Бир ҝүн Јусиф јуху ҝөрдү вә ҝедиб ону гардашларына данышды.+ Бундан сонра онларын үрәјиндә Јусифә гаршы әмәлли-башлы нифрәт баш галдырды. 6 Јусиф онлара белә демишди: «Ҝөрүн нә јуху ҝөрмүшәм. 7 Јухуда ҝөрдүм ки, биз тарлада дәрз бағлајырыг. Мәним дәрзим галхыб дик дурур, сизинкиләрсә ону дөврәјә алыб тәзим едир».+ 8 Гардашлары демишди: «Инди демәк истәјирсән ки, бизим үстүмүздә падшаһ олаҹагсан? Бизә ағалыг едәҹәксән?»+ Беләликлә, ҝөрдүјү јухуја вә дедији сөзләрә ҝөрә гардашлары Јусифә нифрәт етмәјә башламышды. 9 Бундан сонра о, башга бир јуху ҝөрдү вә ону гардашларына данышды: «Бир јуху да ҝөрмүшәм: бу дәфә ҝүнәш, ај вә он бир улдуз мәнә тәзим едирди».+ 10 Јухуну һәм гардашларына, һәм дә атасына данышды. Атасы ону данлајыб деди: «Бу нә јухудур ҝөрмүсән? Инди демәк истәјирсән ки, мән дә, анан да, гардашларын да ҝәлиб сәнин өнүндә сәҹдә гылаҹағыг?» 11 Гардашларынын она пахыллығы тутду,+ атасы исә онун сөзләрини јадында сахлады. 12 Бир дәфә Јусифин гардашлары аталарынын сүрүсүнү отармаг үчүн Сиһамын+ јахынлығына ҝетдиләр. 13 Онлар ҝедәндән бир мүддәт сонра Исраил Јусифә деди: «Гардашларын Сиһам јахынлығында сүрүләри отарыр. Ҝәл сәни онларын јанына ҝөндәрим». О: «Мән һазыр», — деди. 14 «Ҝет ҝөр гардашларын неҹәдир, сүрү нә вәзијјәтдәдир. Сонра мәнә бир хәбәр ҝәтир». Белә дејиб Јагуб ону Һәбрун+ дәрәсиндән Сиһама ҝөндәрди. 15 Јусиф чөлдә долашаркән бир кишијә раст ҝәлди. Киши ондан сорушду: «Нә ахтарырсан?» 16 «Гардашларымы ахтарырам. Билмирсән онлар сүрүнү һарада отарырлар?» 17 «Онлар бурадан ҝедибләр, ешитдим, дејирдиләр: “Дуфана ҝедәк”». Јусиф гардашларынын далынҹа Дуфана ҝедиб онлары орада тапды. 18 Гардашлары узагдан Јусифи ҝөрдүләр. Јусиф онлара тәрәф ҝәләндә ону өлдүрмәк үчүн тәдбир төкмәјә башладылар. 19 Бир-бириләринә дедиләр: «Будур, јуху ҝөрәнимиз ҝәлир.+ 20 Ҝәлин ону өлдүрүб гујуја атаг, сонра да дејәк ки, вәһши һејван парчалајыб. Онда ҝөрәрик, јухулары неҹә чин чыхыр». 21 Рубән+ буну ешидәндә Јусифи онларын әлиндән гуртармаг үчүн деди: «Она гыјмајын.+ 22 Ҝәлин ган төкмәјәк.+ Ону бу бијабандакы гујуја атаг, гој әлимиз гардаш ганына булашмасын».+ Рубәнин мәгсәди ону гардашларынын әлиндән гуртарыб атасына гајтармаг иди. 23 Јусиф гардашларынын јанына чатар-чатмаз онун ҝөзәл палтарыны дартыб әјниндән чыхардылар.+ 24 Сонра ону ҝөтүрүб гујуја атдылар. Һәмин вахт гују бош, сусуз иди. 25 Сонра јемәк јемәјә отурдулар. Башларыны галдырыб баханда ҝөрдүләр ки, Ҝиладдан исмајыллыларын+ карваны ҝәлир. Онлар дәвәләринә ладан гатраны, балзам, гатранлы ағаҹ габығы+ јүкләјиб Мисирә апарырдылар. 26 Онда Јәһуда гардашларына деди: «Гардашымызы өлдүрүб ишин үстүнү өрт-басдыр етмәклә нә әлдә едәҹәјик?+ 27 Ҝәлин ону исмајыллылара сатаг.+ Она әл галдырмајаг, ахы о, бизим гардашымыздыр, ејни ганданыг». Гардашлары онун сөзү илә разылашдылар. 28 Мәдјәни+ таҹирләр онларын јанындан кечәндә онлар Јусифи гујудан чыхардылар вә ону ијирми ҝүмүшә исмајыллылара сатдылар.+ Онлар да Јусифи Мисирә апардылар. 29 Үстүндән бир аз кечәндән сонра Рубән гујунун јанына гајытды вә бахыб ҝөрдү ки, Јусиф гујуда јохдур. Онда о әл атыб јахасыны ҹырды. 30 Гардашларынын јанына ҝәлиб: «Ушаг јоха чыхыб! Инди мән нејләјәҹәјәм?» — дејә налә чәкди. 31 Онлар бир тәкә кәсдиләр, сонра Јусифин палтарыны ҝөтүрүб онун ганына буладылар. 32 Бундан сонра һәмин либасы аталарына јолладылар. «Ҝөр нә тапмышыг. Бах ҝөр оғлунун палтарыдыр?» — дејә палтары апаранларла хәбәр ҝөндәрдиләр.+ 33 Јагуб палтара бахыб фәрјад гопарды: «Оғлумун палтарыдыр! Јәгин Јусифи вәһши һејван јејиб! Баламы тикә-тикә еләјиб!» 34 Јагуб белә дејиб јахасыны ҹырды, белинә чул бағлајыб ҝүнләрлә оғлуну ағлады. 35 Бүтүн оғуллары, гызлары она тәсәлли вермәјә чалышырды, о исә сакитләшмәк билмәјиб: «Оғлуму ағлаја-ағлаја Мәзара*+ ҝедәҹәјәм!» — дејирди. Беләҹә, атасы отуруб-дуруб Јусифә ҝөрә ағлајырды. 36 Мәдјәниләр исә Мисирдә Јусифи фиронун сарај әјанына, кешикчибашы Фитфирә сатдылар.+


Q=3	C=0	SS=0	LS=0	PS=3	DC=0	LC=0	SD=0	BS=1	G0=23	G1=21	G2=11	DLID=az_RU	BODY=Хош хәбәр јајылыр | Мүгәддәс Китабын чатдырдығы хәбәр\nБулус гуру вә дәниз јолу илә тәблиғ сәјаһәтинә чыхыр\nМӘСИҺИ олдугдан сонра Булус Аллаһын Падшаһлығы һагда хош хәбәри сәјлә бәјан едирди. Лакин бир вахтлар мәсиһиләри тәгиб едән шәхс инди өзү шиддәтли тәгибләрлә үзләширди. Јорулмаг билмәјән бу һәвари бир нечә дәфә сәјаһәтә чыхыб Аллаһын бәшәријјәтә даир илк нијјәтини һәјата кечирәҹәк Падшаһлыг һаггында хош хәбәри јајмаг үчүн узун мәсафәләри гәт етмишди.\nИлк тәблиғ сәјаһәти заманы Булус Листрада анаданҝәлмә шикәст олан бир адамы сағалтды. Издиһам Булусун вә онун јол јолдашы Барнәбанын аллаһ олдуғуну уҹадан бәјан етмәјә башлады. Булусла Барнәба ҝүҹ-бәла илә ҹамааты онлара гурбан ҝәтирмәкдән сахладылар. Анҹаг дүшмәнләрин тәсири алтына дүшәрәк бир гәдәр сонра һәмин издиһам Булусу өлдүјүнү зәнн едәнәдәк дашлады. Амма Булус сағ галды вә бир гәдәр вахт сонра шаҝирдләри руһландырыҹы сөзләрлә мөһкәмләндирмәк үчүн һәмин шәһәрә гајытды.\nЈәһудиләрдән олан бәзи мәсиһиләр гејри-јәһуди һәмиманлыларынын Мусанын Ганунунун бәзи тәләбләринә риајәт етмәли олдугларыны иддиа едирдиләр. Булус мәсәләни һәвариләрә вә ағсаггаллара данышмаг үчүн Јерусәлимә ҝетди. Мүгәддәс Јазылары диггәтлә арашдырдыгдан сонра вә Аллаһын мүгәддәс руһунун рәһбәрлији илә һәмин кишиләр јығынҹаглара мәктуб јазыб онлары бүтпәрәстликдән, гандан, ганы ахыдылмамыш әт јемәкдән вә әхлагсызлыгдан гачынмағы нәсиһәт етдиләр. Бу әмрләр «зәрури» шејләр иди, лакин онлара әмәл етмәк Мусанын Ганунуна риајәт етмәји тәләб етмирди (Һәвариләрин ишләри 15:28, 29).\nИкинҹи тәблиғ сәјаһәти заманы Булус мүасир Јунаныстанын әразисиндә јерләшән Веријаја баш чәкмишди. Бурада јашајан јәһудиләр онун тәлимләринин доғрулуғуну јохламаг үчүн һәр ҝүн Мүгәддәс Јазылары арашдырараг кәламы шөвглә гәбул едирдиләр. Баш галдыран тәгибләр уҹбатындан Булус јенә дә шәһәри тәрк етмәли олду. Бу дәфә о, Афинаја үз тутду. Афинанын бир груп савадлы инсанлары гаршысында Булус нәзакәт, дәрракә вә бәлағәт нүмунәси олан тәсирли нитглә чыхыш етди.\nҮчүнҹү тәблиғ сәјаһәтиндән сонра Булус Јерусәлимә ҝетди. О, бурадакы мәбәдә ҝирәндә бәзи јәһудиләр ону өлдүрмәк истәјәрәк гарышыглыг салдылар. Ромалы әсҝәрләр вәзијјәтә мүдахилә етдиләр вә Булусу сорғу-суала чәкдиләр. Бир гәдәр сонра Булус Рома вәтәндашы олмасындан истифадә едәрәк, өзүнү Рома валиси Феликсин гаршысында мүдафиә етди. Јәһудиләр она гаршы галдырдыглары иттиһамлары һеч нә илә әсасландыра билмирдиләр. Диҝәр Рома валиси Фестин ону јәһудиләрин әлинә вермәмәси үчүн Булус деди: «Мән Сезарын мәһкәмәсини тәләб едирәм!» Фест ҹаваб верди: «Сезарын мәһкәмәсини тәләб едирсән, Сезарын јанына да ҝедәҹәксән» (Һәвариләрин ишләри 25:11, 12).\nБулусу мәһкәмә гаршысында дурмасы үчүн ҝәми илә Италијаја јолладылар. Ҝәми гәзаја уғрадығындан о, бүтүн гышы Малта адасында кечирмәли олду. Сонда Ромаја ҝәлиб чыхды вә кирәләдији евдә ики ил галды. Мүһафизәчиләрин нәзарәти алтында олмасына бахмајараг, һәмишә сәјли олан бу һәвари она баш чәкән һәр кәсә Аллаһын Падшаһлығы һагда тәблиғ етмәјә давам едирди.\nҺәвариләрин ишләри 11:22—28:31 ајәләринә әсасланыб.\nБулус Листрада шикәст адамы сағалтдыгдан сонра нә баш верди?\nМусанын Ганунуна әмәл едилмәси илә бағлы суал неҹә һәлл олунду?\nБулус Ромаја неҹә ҝәлиб чыхды вә бурада оларкән о нә илә мәшғул олурду?


Q=6	C=5	SS=2	LS=1	PS=0	DC=1	LC=0	SD=0	BS=6	G0=101	G1=81	G2=34	DLID=az_RU	BODY=Аллаһын бәхш етдији һәјата вә гана һөрмәт\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Америка жест дили Ангола жест дили Вјетнам Дусун Камбоҹа Колумбија жест дили Конго Куба жест дили Маврики креолу Малта Мјанма Ниас Ниҝериа пиҹини Понапе Самоа Сејшел креолу Таити Тонга Увеа Украјна Фиҹи аббеј абуи адангме алур амһара аттие ачоли баса (Камерун) баса (Либерија) батак (каро) батак (сималунгун) батак (тоба) бете биак бислама булу везо волајта га ган гарачы (Македонија) гарачы дили (Шәрги Словакија) гарачы дили (кирил) (Македонија) гарачы дили (Ҹәнуби Јунаныстан) гуарани гуарани (боливија) гуере гырғыз дамара дуала дхолуо еве ермәни естон ефик занде зулу ибан ибинда ибо инҝилис ирланд испан кабовердиану кана каннада каонде карен (сго) кечуа (Ајакучо) кикамба киконго кикујју кимбунду кинјаруанда кипенде кирунди кисонге кичуа (Имбабура) кореја кпелле крио куангали куанјама кјангонде күрд курманҹи ламба лингала лози ломве луганда лунда мазахуа макуа малагаси малајалам мамбве-лунгу маратһ мбунда меру море навахо нгангела ндау ндебеле ндонга нзема нјунгве окпе олу конзо оромо португал португал (португал) румын рунјанкоре рус руторо санго свати сена сепеди сидамо сингал сранан-тонго суаһили сунда таи таи жест дили талјан тамил тандрој таҹик тви тесо тетела тив тигре тсва тумбука түрк умбунду урду уруунд урһобо фанте фон франсыз чавакано чибемба чинјанја читонга читонга (Зимбабве) читонга (Малави) чичева чокве чопи чуабо јакоуба јао ҹола Һаити креолу Һиндистан жест дили һауса һереро һинд һунсрик әрәб\n1. Бизи ким јарадыб?\nЈЕҺОВА «вар олан Аллаһдыр» (Әрәмја 10:10). Бизи јарадан, јохдан вар едән Одур. Мүгәддәс Китабда дејилир: «Һәр шејин јараданы Сәнсән вә һәр шеј Сәнин ирадәнлә мөвҹуд олду вә јарадылды» (Вәһј 4:11). Бәли, һәјаты бизә бәхш едән Јеһова Аллаһдыр. Һәјат Онун бизә вердији ҝөзәл немәтдир. (Зәбур 36:9 ајәсини охујун.)\n2. Хошбәхтлијимиз нәдән асылыдыр?\n2 Аллаһ бизә јашамаг үчүн һәр шеј вериб, мәсәлән, бизи гида вә су кими шејләрлә тәмин едиб (Һәвариләрин ишләри 17:28). О, бизим јалныз мөвҹуд олмағымызы јох, һәјатдан һәзз алмағымызы истәјир (Һәвариләрин ишләри 14:15—17). Һәјатда хошбәхт олмаг истәјириксә, Аллаһын ганунларына табе олмалыјыг (Әшија 48:17, 18).\nҺӘЈАТ АЛЛАҺЫН ҜӨЗҮНДӘ МҮГӘДДӘСДИР\n3. Габил гардашы Һабили өлдүрәндә Аллаһ нә етди?\n3 Мүгәддәс Китабдан өјрәнирик ки, Јеһова Аллаһ һәр бир инсанын һәјатына бөјүк дәјәр верир. Мисал үчүн, Адәмлә Һәвванын бөјүк оғлу Габил кичик гардашы Һабилә гәзәбләнәндә Јеһова она гәзәбини ҹиловламағы мәсләһәт ҝөрмүшдү. Амма Габил Аллаһын сөзүнү гулагардына вурду. О, гардашына о дәрәҹәдә гәзәбләнди ки, «үстүнә һүҹум чәкиб ону өлдүрдү» (Јарадылыш 4:3—8). Јеһова гардашыны өлдүрдүјүнә ҝөрә Габили ҹәзаландырды (Јарадылыш 4:9—11). Бундан белә гәнаәтә ҝәлирик ки, гәзәб вә нифрәт чох тәһлүкәлидир, чүнки гәддарлыға вә зоракылыға сәбәб олур. Бу ҹүр хасијјәтли инсанлар әбәди јашамајаҹаглар. (1 Јәһја 3:15 ајәсини охујун.) Әҝәр Јеһова Аллаһы разы салмаг истәјириксә, бүтүн инсанларла һөрмәт вә севҝи илә рәфтар етмәји өјрәнмәлијик (1 Јәһја 3:11, 12).\n4. Аллаһын Муса пејғәмбәр васитәсилә вердији ганундан нә өјрәнирик?\n4 Бу һадисәдән бир нечә мин ил сонра Аллаһ Муса пејғәмбәр васитәсилә вердији Төвратда һәјатын Онун ҝөзүндә нә дәрәҹәдә дәјәрли олдуғуну ҝөстәрмишди. Орада белә бир әмр вар иди: «Адам өлдүрмәјин» (Ганунун тәкрары 5:17). Гәсдән адам өлдүрән шәхсә өлүм ҹәзасы кәсилирди.\n5. Аллаһ аборта неҹә јанашыр?\n5 Бәс Аллаһ аборта неҹә јанашыр? Һәтта ана бәтниндәки ушағын белә һәјаты Јеһова Аллаһын ҝөзүндә чох дәјәрлидир. Јеһованын Исраил халгына вердији гануна әсасән, кимсә һамилә гадына хәтәр јетирсәјди вә нәтиҹәдә, гадынын бәтниндәки ушаг өлсәјди, хәтәр јетирән инсан өлдүрүлмәли иди. (Чыхыш 21:22, 23 ајәләрини охујун; Зәбур 127:3.) Бурадан мәлум олур ки, аборт етмәк ҝүнаһдыр. (27-ҹи әлавәјә бахын.)\n6, 7. Һәјата дәјәр вердијимизи неҹә ҝөстәрә биләрик?\n6 Бәс биз һәјата дәјәр вердијимизи неҹә ҝөстәрә биләрик? Нә өзүмүзүн, нә дә башгаларынын һәјатыны тәһлүкәјә атан һеч бир шеј етмәмәлијик. Сигарет вә гәлјан чәкмәк, наркотикдән истифадә етмәк һарамдыр, чүнки бунлар организм үчүн зәрәрлидир, һәтта инсаны өлдүрә биләр.\n7 Һәјаты вә бәдәни бизә бәхш едән Аллаһдыр, буна ҝөрә дә биз ҹанымызы горумалы, она зәрәр јетирмәмәлијик. Әкс тәгдирдә, Аллаһын ҝөзүндә натәмиз сајылаҹағыг (Ромалылара 6:19; 12:1; 2 Коринфлиләрә 7:1). Әҝәр һәјатымызын гәдрини билмириксә, бизә бу һәјаты верән Јеһова Аллаһа ибадәт едә билмәрик. Дүздүр, пис вәрдишләрдән азад олмаг чәтин ола биләр, амма чалышсаг, Јеһова Аллаһ мүтләг бизә көмәк едәҹәк. Ахы биз Ону разы салмаг истәјирик.\n8. Өзүмүзүн вә башгаларынын һәјатыны тәһлүкәјә атмамаг үчүн нә етмәлијик?\n8 Ҝөрдүјүмүз кими, һәјат чох дәјәрли әнамдыр. Буна ҝөрә дә әлимиздән ҝәләни етмәлијик ки, һәм өзүмүзүн, һәм дә башгаларынын һәјатыны тәһлүкәјә атмајаг. Мәсәлән, автомобил, мотосиклет вә саирә нәглијјат васитәләрини сүрәндә еһтијатлы олмалыјыг. Тәһлүкәли вә зоракы идман нөвләри илә мәшғул олмамалыјыг (Зәбур 11:5). Евимизи елә вәзијјәтдә сахламалыјыг ки, һеч кимә зәрәр дәјмәсин. Аллаһ исраиллиләрә әмр етмишди: «Ев тикәндә дамына мәһәҹҹәр чәкин ки, кимсә дамдан јыхылмасын вә ганы сизин бојнунузда галмасын» (Ганунун тәкрары 22:8).\n9. Һејванларла неҹә рәфтар етмәлијик?\n9 Һејванларла неҹә рәфтар етмәјимиз белә, Аллаһ үчүн әһәмијјәтлидир. Гида вә ҝејим мәгсәдилә, еләҹә дә инсан һәјаты үчүн тәһлүкә јарадырса, Аллаһ һејваны өлдүрмәјә иҹазә верир (Јарадылыш 3:21; 9:3; Чыхыш 21:28). Анҹаг һејванларла гәддар давранмаг, онлары идман мәгсәдилә өлдүрмәк гадағандыр (Мәсәлләр 12:10).\nҺӘЈАТ ДӘЈӘРЛИ НЕМӘТДИР\nАборт етмәк ҝүнаһдыр\nСигарет вә гәлјан чәкмәк, наркотик гәбул етмәк һарамдыр\nКимәсә нифрәт етмәк Аллаһа ағыр ҝедир\nҺӘЈАТЫ МҮГӘДДӘС ТУТУН\n10. Һарадан билирик ки, ган һәјаты тәмсил едир?\n10 Ган Јеһова Аллаһын ҝөзүндә мүгәддәсдир, чүнки ган һәјаты тәмсил едир. Габил Һабили өлдүрәндән сонра Аллаһ она деди: «Гардашынын ганы торпагдан Мәнә фәрјад едир!» (Јарадылыш 4:10). Һабилин ганы онун һәјатыны тәмсил едирди, буна ҝөрә дә гардашыны өлдүрдүјү үчүн Јеһова Габили ҹәзаландырды. Нуһун туфанындан сонра Јеһова Аллаһ ганын һәјаты тәмсил етдијини бир даһа тәсдиг етди. Аллаһ Нуһ пејғәмбәрә вә онун аиләсинә һејван әти јемәји һалал бујуранда деди: «Јердә јашајан бүтүн һејванлары јејә биләрсиниз. Биткиләр кими, бунларын да һамысыны сизә верирәм». Амма онлара бир шеји һарам бујурду: «Һејванын әтини онун ҹаны олан ганы илә јемәјин» (Јарадылыш 1:29; 9:3, 4).\n11. Аллаһ Исраил халгына ганла бағлы һансы әмри вермишди?\n11 Аллаһ Нуһ пејғәмбәрә ганы јемәмәји бујурандан тәхминән 800 ил сонра Өз халгына јенидән әмр етди: «Әҝәр исраиллиләрдән, јахуд аранызда јашајан јаделлиләрдән кимсә ова чыхыб әти јејилән вәһши һејван, јахуд гуш овлајарса, ганыны ахыдыб үстүнү торпагла өртмәлидир». Сонра Аллаһ деди: «Исраил оғулларына бујурмушам ки, онлар һеч бир ҹанлынын ганыны јемәсинләр» (Лавилиләр 17:13, 14). Јеһованын тәләби дәјишмәмишди, О истәјирди ки, халгы ганы мүгәддәс тутсун. Онлар әт јејә биләрдиләр, ганы исә јемәк гадаған иди. Онлар јемәк мәгсәдилә һејван кәсәндә ганыны торпаға ахытмалы идиләр.\n12. Мәсиһиләр гана неҹә јанашырлар?\n12 Иса Мәсиһин өлүмүндән бир нечә ил сонра, мәсиһиләрин Төвратдакы һансы ганунлара әмәл етмәли олдугларыны мүәјјән етмәк үчүн һәвариләр вә Јерусәлимдәки мәсиһи иҹмасынын ағсаггаллары ҝөрүш тәшкил етдиләр. (Һәвариләрин ишләри 15:28, 29 ајәләрини охујун; 21:25.) Јеһованын көмәјилә онлар баша дүшдүләр ки, ган һәмишәки кими Аллаһын ҝөзүндә мүгәддәсдир вә мәсиһиләр дә ганы мүгәддәс тутмалыдырлар. Еркән мәсиһиләр ганы нә јемәмәли, нә дә ичмәмәли идиләр; ганы јахшы ахыдылмамыш һејванын әтини дә јемәк олмазды. Бу әмри позмаг бүтпәрәстлијә вә әхлагсызлыға бәрабәр сајылырды. О вахтдан етибарән мәсиһиләр гандан гида кими истифадә етмирдиләр. Бәс бу ганун һәлә дә гүввәдәдир? Бәли. Јеһова Аллаһ бу ҝүн дә ганы мүгәддәс тутмағы тәләб едир.\n13. Нәјә ҝөрә мәсиһиләр ган көчүрмүрләр?\n13 Бәс мәсиһиләрә ган көчүрмәк олармы? Јеһова бизә гандан гида кими истифадә етмәји гадаған едиб. Әҝәр һәким хәстәјә ички ичмәји гадаған едибсә, хәстә ичкини венаја вура биләр? Тәбии ки, јох! Ејнилә, ган јемәмәк вә ичмәмәк әмринә ган көчүрмәмәк дә дахилдир. (28-ҹи әлавәјә бахын.)\n14, 15. Һәјат әнамына һөрмәтлә јанашмаг вә ган мәсәләсиндә Аллаһа табе олмаг нәјә ҝөрә ваҹибдир?\n14 Бәс әҝәр һәким дејирсә ки, ган көчүрмәсәк өләҹәјик, онда нә етмәлијик? Һәр кәс Аллаһын ганла бағлы ганунуна табе олуб-олмамаға өзү гәрар вермәлидир. Мәсиһиләр Аллаһын бәхш етдији һәјат әнамына дәрин һөрмәтлә јанашырлар, буна ҝөрә дә һәјатларыны хилас етмәк үчүн башга мүалиҹә үсуллары ахтарырлар; амма гәтијјән ган көчүрмүрләр.\n15 Һәјат Аллаһын ҝөзүндә чох дәјәрли олдуғу үчүн биз сағламлығымызы горумаға чалышырыг. Амма ганкөчүрмәјә гәтијјән разылаша билмәрик. Аллаһын әмрини позараг өмрүмүзү узатмаға чалышмаг нә дәрәҹәдә дүзҝүндүр? Иса Мәсиһ демишди: «Һәјатыны хилас етмәк истәјән ону итирәҹәк, амма һәјатыны мәним уғрумда итирән ону газанаҹаг» (Мәтта 16:25). Биз Јеһованы севдијимиз үчүн Она табе олуруг. Аллаһ нәјин бизим хејримизә олдуғуну даһа јахшы билир. Биз дә, Јеһова Аллаһ кими, һәјата бөјүк дәјәр верир вә ону мүгәддәс тутуруг (Ибраниләрә 11:6).\n16. Аллаһын хидмәтчиләри нәјә ҝөрә Она табе олурлар?\n16 Аллаһын садиг хидмәтчиләри Онун ганла бағлы ганунуна табе олмаг әзминдәдирләр. Онлар гандан нә гида кими, нә дә мүалиҹә васитәси кими истифадә етмирләр *. Амма һәјатларыны горумаг үчүн башга мүалиҹә үсулларына мүраҹиәт едирләр. Онлар әминдирләр ки, һәјаты бәхш едән Јарадан инсан үчүн нәјин даһа фајдалы олдуғуну һамыдан јахшы билир. Бәс сиз бу фикирлә разысыныз?\nГАНДАН ДҮЗҜҮН ИСТИФАДӘ\n17. Аллаһ исраиллиләрә јалныз һансы мәгсәдлә гандан истифадә етмәјә иҹазә вермишди?\n17 Аллаһ Муса пејғәмбәр васитәсилә вердији ганунда исраиллиләрә бујурмушду: «Ҹан гандадыр. Мән ону гурбанҝаһ үчүн тәјин етмишәм ки, онунла ҹаныныз үчүн кәффарә верәсиниз [јахуд әфв диләјәсиниз]; јалныз ган кәффарә ола биләр, чүнки ҹан гандадыр» (Лавилиләр 17:11). Исраиллиләр ҝүнаһ едәндә Јеһованын онлары бағышламасы үчүн һејван ҝәтириб каһинә верирдиләр ки, ону гурбан кәссин вә ганындан гурбанҝаһын үстүнә төксүн. Аллаһ исраиллиләрә гандан јалныз бу мәгсәдлә истифадә етмәјә иҹазә вермишди.\n18. Иса Мәсиһин гурбанлығы сајәсиндә гаршымызда һансы имкан ачылыб?\n18 Иса Мәсиһ бәшәрин ҝүнаһларынын бағышланмасы үчүн бирдәфәлик өз ҹаныны, јәни ганыны гурбан верди. Бунунла Аллаһ-Таала һејван гурбанлары илә бағлы гануну ләғв етди (Мәтта 20:28; Ибраниләрә 10:1). Исанын һәјаты о гәдәр дәјәрли иди ки, Аллаһ онун гурбанлығы сајәсиндә бүтүн инсанлара әбәди јашамаг имканы верди (Јәһја 3:16; Ибраниләрә 9:11, 12; 1 Бутрус 1:18, 19).\nҺәјата вә гана һөрмәтлә јанашдығымызы неҹә ҝөстәрә биләрик?\n19. Бүтүн инсанларын ганындан тәмиз олмаг үчүн нә етмәлијик?\n19 Јеһова Аллаһа бәхш етдији һәјат әнамына ҝөрә нә гәдәр шүкүр етсәк аздыр! Инди бүтүн инсанларын Мәсиһә иман ҝәтириб әбәди јашамаг имканы вар. Биз бу хәбәри һамыја чатдырмаға ҹан атырыг. Биз инсанлары севдијимиз үчүн әлимиздән ҝәләни едирик ки, әбәди һәјата апаран јолу онлара ҝөстәрәк (Һизгијал 3:17—21). Онда һәвари Булус кими биз дә дејә биләҹәјик ки, һәр кәсин ганындан тәмизик, чүнки Аллаһын нијјәтини инсанлара бүтөвлүклә чатдырмагдан бојун гачырмамышыг (Һәвариләрин ишләри 20:26, 27). Бәли, инсанлара Јеһова Аллаһ барәдә вә һәјатын Онун үчүн нә гәдәр дәјәрли олдуғу һагда данышанда һәјата вә гана дәрин һөрмәтлә јанашдығымызы ҝөстәририк.\n^ абз. 16 Ганкөчүрмә илә бағлы мәлумат үчүн Јеһованын Шаһидләри тәрәфиндән дәрҹ олунмуш «Аллаһын мәһәббәтиндән ајрылмајын» китабынын 77—79 сәһифәләринә бахын.\n1 ҺӘЈАТ ӘНАМЫНА ҺӨРМӘТ\n«Һәјат мәнбәји Сәнсән» (Зәбур 36:9).\nҺәјата һөрмәт етдијимизи неҹә ҝөстәрә биләрик?\nҺәвариләрин ишләри 17:28; Вәһј 4:11\nҺәјат Аллаһын бәхш етдији немәтдир; биз она һөрмәтлә јанашмалыјыг.\nЧыхыш 21:22, 23; Ганунун тәкрары 5:17\nАдам өлдүрмәк вә аборт етмәк ҝүнаһдыр.\n1 Јәһја 3:11, 12, 15\nКимәсә нифрәт етмәк Аллаһа ағыр ҝедир.\n2 Коринфлиләрә 7:1\nСигарет вә гәлјан чәкмәк, наркотик гәбул етмәк кими инсаны мурдарлајан вәрдишләрдән узаг дурмалыјыг.\nЗоракы әјләнҹәләрдән вә идман нөвләриндән узаг дурмалыјыг.\n2 ҺӘЈАТ ВӘ ГАН\n«Һәр бир ҹанлынын ҹаны онун ганыдыр. Ҹан гандадыр» (Лавилиләр 17:14).\nАллаһ һәјата вә гана неҹә јанашыр?\nЈарадылыш 4:10; Ганунун тәкрары 12:23\nГан һәјаты тәмсил едир.\nЈарадылыш 9:3, 4\nӘт јемәк олар, ган исә һарамдыр.\nҺәвариләрин ишләри 15:28, 29; 21:25\nАллаһын бујруғуна әсасән, гандан узаг дурмалыјыг вә мүалиҹә мәгсәдилә гандан истифадә етмәмәлијик.\nЈеһова Аллаһла достлуғумуз бизим үчүн һәр шејдән дәјәрлидир.\n3 ГАНДАН ДҮЗҜҮН ИСТИФАДӘ\n«Исанын ганы бизи бүтүн ҝүнаһлардан тәмизләјир» (1 Јәһја 1:7).\nИса Мәсиһин гурбанлығы сајәсиндә гаршымызда һансы имкан ачылыб?\nГәдимдә исраиллиләр ҝүнаһ едәндә Јеһова Аллаһын онлары бағышламасы үчүн һејван ҝәтириб каһинә верирдиләр ки, ону гурбан кәссин вә ганындан гурбанҝаһын үстүнә төксүн.\nМәтта 20:28; Ибраниләрә 9:11—14\nИса Мәсиһ бәшәрин ҝүнаһларынын бағышланмасы үчүн бирдәфәлик өз ҹаныны, јәни ганыны гурбан верди. Бунунла Аллаһ-Таала һејван гурбанлары илә бағлы гануну ләғв етди.\nИса Мәсиһин һәјаты о гәдәр дәјәрли иди ки, Аллаһ онун гурбанлығы сајәсиндә бүтүн инсанлара әбәди јашамаг имканы верди.\nМүгәддәс Китабда ганкөчүрмә һагда нә дејилир?\nМүгәддәс Китаба әсасән, Аллаһ инсанлара гандан чәкинмәји әмр едиб. Бунун бизә һансы аидијјәти вар?\nҺәјаты нә дәрәҹәдә гијмәтләндирирсән?


Q=12	C=0	SS=4	LS=4	PS=8	DC=0	LC=0	SD=0	BS=0	G0=25	G1=19	G2=10	DLID=az_RU	BODY=Әрәмја 35 | Онлајн Мүгәддәс Китаб | Јени дүнја тәрҹүмәси\nРәһаблыларын итаәткарлығы (1—19)\n35 Јәһуда падшаһы Јушијјә оғлу Јәһјакимин+ дөврүндә Әрәмјаја Јеһованын сөзү назил олду: 2 «Рәһаблыларын+ евинә ҝет вә онларла даныш. Онлары Јеһованын мәбәдинә, јемәк отагларындан биринә ҝәтир вә онлара ичмәјә шәраб вер». 3 Мән Һәбәззинјә оғлу Әрәмјанын оғлу Әзнијаны, онун гардашларыны, оғулларыны, рәһаблыларын бүтүн нәслини 4 Јеһованын мәбәдинә ҝәтирдим. Онлары Аллаһ адамы Игдијал оғлу Һәнанын оғулларынын јемәк отағына апардым. Бу отаг гапычы Сәллум оғлу Мәсејјәнин јемәк отағынын үстүндә јерләшән башчыларын јемәк отағы илә јанбајан иди. 5 Мән шәрабла долу пијаләләри вә ҹамлары рәһаблыларын гаршысына гојуб дедим: «Шәраб ичин». 6 Амма онлар дедиләр: «Биз шәраб ичмирик. Чүнки әҹдадымыз Рәһаб оғлу Јәһунәдаб+ бизә бујуруб: “Нә сиз, нә дә оғулларыныз һеч вахт шәраб ичмәјин, 7 ев тикмәјин, тохум сәпмәјин, үзүм бағы салмајын, она саһиб олмајын. Өмрү боју чадырларда јашајын. Белә един ки, гәриб кими јашадығыныз дијарда чох јашајасыныз”. 8 Биз әҹдадымыз Рәһаб оғлу Јәһунәдабын әмр етдији һәр шејә табе олуруг. Нә өзүмүз, нә арвадларымыз, нә оғулларымыз, нә дә гызларымыз шәраб ичмирик, 9 ев тикиб орада јашамырыг, үзүм бағларымыз, тарлаларымыз јохдур, тохум сәпмирик. 10 Чадырларда јашајырыг, әҹдадымыз Јәһунәдабын әмринә табе олуруг. 11 Амма Бабил падшаһы Навуходоносор бу өлкәјә һүҹум едәндә+ биз дедик: “Ҝәлин кәлданиләрин вә арамиләрин гошунларындан ҹанымызы гуртарыб Јерусәлимә ҝедәк. Она ҝөрә инди Јерусәлимдә јашајырыг”». 12 Бу заман Әрәмјаја Јеһованын сөзү назил олду: 13 «Исраилин Аллаһы, ордулар Аллаһы Јеһова белә дејир: “Ҝет, Јәһуда ҹамаатына вә Јерусәлим әһлинә сөјлә: “Мән дөнә-дөнә сизә әмр етмәмишәм ки, сөзләримә табе олун?+ — бәјан едир Јеһова. — 14 Рәһаб оғлу Јәһунәдаб өвладларына шәраб ичмәмәји бујуруб, онлар да онун әмринә итаәт едирләр. Бу ҝүнә кими шәраб ичмирләр, әҹдадларынын әмринә табе олурлар.+ Амма Мән дәфәләрлә сизинлә данышсам да, сиз Мәнә табе олмурсунуз.+ 15 Пејғәмбәр гулларымы дөнә-дөнә сизин јаныныза ҝөндәриб+ демишәм: “Дөнүн пис јолунуздан,+ салеһ әмәлләр ҝөрүн. Башга аллаһлара ибадәт етмәјин, гуллуг етмәјин. Онда сизә вә ата-бабаларыныза вердијим торпагда јашајарсыныз”.+ Амма сиз гулаг асмадыныз, Мәни ешитмәдиниз. 16 Рәһаб оғлу Јәһунәдабын өвладлары әҹдадларынын әмринә табе олур,+ амма бу халг Мәнә гулаг асмыр”». 17 «Одур ки, Исраилин Аллаһы, ордулар Аллаһы Јеһова белә дејир: “Будур, сөјләдијим бәланы Јәһуда вә Јерусәлим сакинләринин башына ҝәтирәҹәјәм.+ Чүнки Мән онларла данышдым, онларса гулаг асмадылар. Онлары чағырдым, һај вермәдиләр”».+ 18 Әрәмја рәһаблылара деди: «Исраилин Аллаһы, ордулар Аллаһы Јеһова белә дејир: “Сиз ки әҹдадыныз Јәһунәдабын әмринә табе олурсунуз, онун һеч бир сөзүндән чыхмырсыныз, дедији һәр сөзү јеринә јетирирсиниз, 19 она ҝөрә дә Исраилин Аллаһы, ордулар Аллаһы Јеһова белә сөјләјир: “Рәһаб оғлу Јәһунәдабын өвладлары даим һүзурумда хидмәт едәҹәк”».


Q=6	C=5	SS=4	LS=0	PS=0	DC=0	LC=0	SD=0	BS=8	G0=57	G1=41	G2=29	DLID=az_RU	BODY=Нијә өзүмү кәсиб-јаралајырам? | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Мјанма Нидерланд Норвеч Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар гырғыз еве ермәни естон зулу иврит илок инҝилис исланд испан италјан кинјаруанда кирунди кореја коса латыш малагаси малајалам маҹар нзема осетин полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи телугу тсонга түрк умбунду фин франсыз хорват чех чичева шона јапон јунан ҝүрҹү Һаити креолу һилигајнон әрәб\nКәсмәк дејиләндә нә нәзәрдә тутулур?\nИнсанлар нәјә ҝөрә белә едирләр?\nСәнин дә белә проблемин варса, буна неҹә сон гоја биләрсән?\nДүшүнмәк үчүн суаллар\nКәсмәк дејиләндә кәсиҹи аләтлә өзүнү јараламаг нәзәрдә тутулур. Асылылыг һалыны алан бу вәрдиш өзүнү јараламағын үсулларындан јалныз биридир. Өзүнә хәтәр јетирмәјин диҝәр үсуллары исә бәдәнин мүхтәлиф наһијәләрини јандырмаг вә ја вурараг ҝөјәртмәкдир. Бу мәгаләдә инсанын өзүнә кәсиҹи аләтләрлә хәтәр јетирмәсиндән сөз ачылыр, амма бурадакы принсипләр диҝәр һаллара да аид едилә биләр.\nБилијини јохла: дүздүр, јохса сәһв?\nЈалныз гызлар өзләрини кәсирләр.\nӨзүнү кәсиҹи аләтләрлә јараламаг Мүгәддәс Китабын Левилиләр 19:28 ајәсиндәки әмри позур. Орада дејилир: «Бәдәнинизә јара вурмајын».\nСәһв. Бу проблем даһа чох гызлар арасында јајылса да, оғланлар да кәсиҹи аләтләрлә вә диҝәр үсулларла өзләринә хәтәр јетирирләр.\nСәһв. Левилиләр 19:28 ајәсиндә гәдим бүтпәрәст халгларын дини ајининдән сөһбәт ҝедир вә бу мәгалә илә әлагәси јохдур. Лакин бурадан белә нәтиҹәјә ҝәлмәк олар ки, севән Јараданымыз бәдәнимизә зәрәр вурмағымызы истәмир (1 Коринфлиләрә 6:12; 2 Коринфлиләрә 7:1; 1 Јәһја 4:8).\nБилијини јохла: сәнҹә, һансы фикир даһа дүздүр?\nИнсанлар өзләрини она ҝөрә кәсирләр ки...\nмәнәви әзабларына сон гојмаг истәјирләр.\nинтиһара ҹәһд ҝөстәрирләр.\nДүзҝүн ҹаваб: А. Бу аддымы атанларын әксәријјәти буну өзүнү өлдүрмәк мәгсәдилә етмир. Онлар садәҹә чарәсизлик һиссиндән азад олмаг истәјирләр.\nҜөрәк нәјә ҝөрә ҝәнҹләр бәдәнләринә хәтәр јетирирләр.\nСилиа: «Бу, мәни сакитләшдирирди».\nТамара: «Белә едәндә, санки, ҹаным мәнәви ағрыдан гуртулурду. Физики ағры мәнәви әзабдан јахшы иди».\nКерри: «Гәм дәрјасына батмагдан зәһләм ҝедирди. Өзүмү кәсәндә бүтүн фикрим физики ағрыда олурду вә кәдәрими унудурдум».\nҸеррин: «Һәр дәфә өзүмү кәсәндә, демәк олар ки, әтрафда баш верәнләрдән бихәбәр олурдум вә проблемләрими һәлл етмәли олмурдум. Бу да мәним хошума ҝәлирди».\nЈеһова Аллаһа дуа етмәк емосионал вәзијјәтинин јахшылашмасында ваҹиб аддым ола биләр. Мүгәддәс Китабда дејилир: «Бүтүн гајғыларынызы Онун үзәринә гојун, чүнки О, сизин гејдинизә галыр» (1 Петер 5:7).\nМәсләһәт. Әввәл-әввәл гыса дуалар едә биләрсән. Мәсәлән, белә демәк олар: «Јеһова, мәнә көмәк елә». Вахт кечдикҹә ачылышаҹагсан вә «һәр ҹүр тәсәлли Аллаһы» Јеһоваја үрәјини бошалда биләҹәксән (2 Коринфлиләрә 1:3, 4).\nДуа психотерапија үсулу дејил. Бу, сәмави Атанла әсил үнсијјәтдир. О сөз верир: «Сәни гүввәтләндирәҹәјәм, сәнә көмәк едәҹәјәм. Садиг сағ әлимлә сәнә дајаг олаҹағам» (Јешаја 41:10).\nБелә проблеми олан ҝәнҹләрин бир чоху һиссләрини валидејнләри илә вә ја диҝәр јеткин инсанла бөлүшмәклә раһатлыг тапмышлар. Ҝәлин белә едән үч ҝәнҹин сөзләринә нәзәр јетирәк.\nДиана, 21 јаш\nКети, 15 јаш\nЛорена, 17 јаш\nӨзүнү кәсмәјә башлајанда нечә јашын вар иди?\nЛорена: Һарадаса 14.\nДиана: 18 јашым вар иди. Һәрдән һәфтә әрзиндә һәр ҝүн вә ја ики дәфә өзүмү кәсирдим вә сонра бир ај ара верирдим.\nКети: 14 јашымдан башламышдым. Инди дә надир һалларда өзүмү кәсирәм.\nСәни өзүнә хәсарәт јетирмәјә нә вадар едирди?\nКети: Өзүмдән зәһләм ҝедирди. Мәнә елә ҝәлирди ки, һеч ким мәнимлә достлуг етмәк истәмир.\nДиана: Бәзән кәдәр руһ дүшкүнлүјү илә, руһ дүшкүнлүјү исә чарәсизлик һисси илә әвәз олунурду. Чарәсизлик о дәрәҹәјә ҝәлиб чатырды ки, артыг онунла баҹара билмирдим. Санки, дахилимдә нәһәнҝ вәһши һејван вар иди вә мәнә елә ҝәлирди ки, ону ачыб бурахмаг үчүн өзүмү кәсмәлијәм.\nЛорена: Мән, һәгигәтән дә, депрессијаја дүшүрдүм, гәзәбләнирдим, өзүм һагда бәдбин фикирләрә гапылырдым. Өзүмү мурдар һисс едирдим вә бүтүн бу дәһшәтли, гармагарышыг һиссләрдән азад олмаг истәјирдим. Бәзән фикирләширдим ки, чәкдијим бу физики ағрылара лајигәм.\nБелә едәндә өзүнү јахшы һисс едирдин?\nДиана: Һә. Хејли јүнҝүлләширдим, елә бил, чијинләримдән ағыр јүк ҝөтүрүлүрдү.\nКети: Бу, ағламаг кимидир. Неҹә ки бәзиләри ағлајыб үрәјини бошалданда өзләрини јахшы һисс едирләр, мән дә өзүмү кәсәндә јахшы олурдум.\nЛорена: Өзүмү кәсәндә, елә бил, дахилимдәки мәнфи һиссләрлә долмуш шарда кичик дешик ачырдым. О партламырды, садәҹә бүтүн мәнфи һиссләр о дешикдән јаваш-јаваш чыхырды.\nӨзүнә хәсарәт јетирдијини кимәсә демәјә чәкинирдин?\nЛорена: Һә. Мәнә гәрибә инсан кими бахаҹагларындан горхурдум. Бундан әлавә, башгаларынын шәхси һәјатым һагда билмәсини истәмирдим.\nДиана: Әтрафымдакылар һәмишә мәнә дејирдиләр ки, мән ҝүҹлү инсанам. Мән онларын бу фикирдә галмаларыны истәјирдим. Кимәсә көмәк үчүн ағыз ачмағы мәғлубијјәт һесаб едирдим.\nКети: Мән горхурдум ки, инсанлар емосионал проблемләрим олдуғуну дүшүнәҹәкләр, әҝәр онлар бундан хәбәр тутсајдылар, өзүм барәдә даһа пис фикирдә олаҹагдым. Үстәлик, фикирләширдим ки, өзүмү дүчар етдијим әзаблара лајигәм.\nСәнин үчүн дөнүш нөгтәси нә олду?\nЛорена: Өзүмә хәсарәт јетирдијими анама дедим. Һәмчинин һәкимә мүраҹиәт етдим вә о, мәнә мәнфи һиссләрими нәзарәт алтында сахламагла әлагәдар мәсләһәтләр верди. Дөзмәјиб бир нечә дәфә јенә өзүмү кәсдим, амма шәхси Мүгәддәс Китаб өјрәнмәми гајдаја салмағымын мәнә көмәји дәјди. Һәмчинин чалышырам, Аллаһа хидмәтдә фәал олум. Ола билсин, вахташыры өзүмү лазымсыз һисс едәҹәјәм, амма бу һиссләр мәндә баш галдыранда чалышаҹағам ки, онларын мәнә ағалыг етмәсинә јол вермәјим.\nКети: Тәхминән 10 јаш мәндән бөјүк олан бир баҹы проблемим олдуғуну сезди, мән дә ҹәсарәтими топлајыб онунла данышдым. О, мәнә дејәндә ки, онун да белә проблеми олуб, тәәҹҹүбләндим. Буна ҝөрә дә ондан чәкинмирдим, раһат данышырдым. Һәмчинин һәкимә ҝетмәјимин дә хејри олду. О, валидејнләримә вә мәнә вәзијјәтими баша салды.\nДиана: Бир ахшам етибар етдијим бир аиләдә гонаг оланда евин кишиси һисс еләди ки, нәсә гајдасында дејил. О, мәни меһрибанҹасына проблемим һагда данышмаға тәшвиг етди. Онун арвады мәни гуҹаглајыб јырғалады. Мән балаҹа оланда анам да белә едәрди. Өзүмү сахлаја билмәјиб ағладым, о да ағлады. Чәтин дә олса, өзүмә етдикләрим һагда биртәһәр онлара данышдым. Јахшы ки, данышдым.\nМүгәддәс Китаб сәнә неҹә көмәк етди?\nДиана: Мүгәддәс Китабын сајәсиндә баша дүшдүм ки, бу проблемлә тәкбашына мүбаризә апара билмәрәм. Мәнә Јеһова Аллаһын көмәји лазымдыр (Сүлејманын мәсәлләри 3:5, 6).\nКети: Мүгәддәс Китабы охумаг вә онун Аллаһдан олдуғуну билмәк мәним үчүн бөјүк тәсәллидир (2 Тимотејә 3:16).\nЛорена: Үрәјимә тәсир едән ајәјә раст ҝәләндә ону гејд дәфтәрчәмә јазырам ки, сонра үзәриндә дүшүнүм (1 Тимотејә 4:15).\nҺансы ајә сәнә даһа чох тәсир едиб?\nДиана: Сүлејманын мәсәлләри 18:1 ајәсиндә дејилир: «Тәнһалығы севән нијјәтинин ардынҹа дүшүр, сағлам шүура зидд ҝедир». Бәзән инсанларын ичиндә оланда сыхылырам, амма бу ајәнин сајәсиндә баша дүшдүм ки, башгаларындан јан ҝәзмәк тәһлүкәлидир.\nКети: Ән чох севдијим Мүгәддәс Китаб ајәләри Матта 10:29 вә 31 ајәләридир. Орада Иса пејғәмбәр дејир ки, һәтта сәрчәләрин өлүмү белә Јеһованын ҝөзүндән јајынмыр вә сонра әлавә едир: «Горхмајын. Сиз сәрчәләрдән гат-гат гијмәтлисиниз». Һәр дәфә бу сөзләри охујанда Јеһованын ҝөзүндә дәјәрли олдуғуму хатырлајырам.\nЛорена: Мәним Јешаја 41:9, 10 ајәләри чох хошума ҝәлир. Орада Јеһова Өз халгына демишди: «Сәни... рәдд етмәдим... Горхма, чүнки Мән сәнинләјәм... Сәни гүввәтләндирәҹәјәм». Гүввәтләндирилмиш бир шеј һагда фикирләшәндә ҝөзүмүн гаршысында мөһкәм даш диварла әһатә олунмуш тикили ҹанланыр. Бу ајә, еләҹә дә Јеһованын мәни севдијини вә һәмишә тәрәфимдә олдуғуну билмәк мәнә ҝүҹ верир.\nКөмәк алмаға өзүнү һазыр һисс едәндә кимә јахынлашаҹагсан?\nПроблемин һагда дуада Јеһоваја нә дејә биләрсән?\nСәнә стрессдән вә нараһатчылыгдан азад олмаға көмәк едәҹәк һансы ики үсулун адыны чәкә биләрсән? (Өзүнә хәтәр јетирмәк олмасын.)\nМәсләһәт. Сәни Јеһованын мәһәббәтинә әмин едән, еләҹә дә өзүнә вә сәһвләринә гаршы таразлы јанашмаға көмәк едән ајәјә раст ҝәләндә ону бир дәфтәрчәјә гејд ет. Бу ајәнин нәјә ҝөрә сәнин хошуна ҝәлдијини бир-ики ҹүмлә илә јаз. Башланғыҹ үчүн Диананын, Кетинин вә Лоренанын хошуна ҝәлән ајәләрә баха биләрсән.\nРомалылара 8:38, 39\n«Бу ајәләр мәни әмин едир ки, ән ағыр вәзијјәтдә олдуғуму дүшүндүјүм анларда белә Јеһова мәни севир» (Диана).\n«Бу кими ајәләри охујанда баша дүшүрәм ки, мән тәк дејиләм, Јеһова һәмишә јанымдадыр» (Кети).\n1 Петер 5:10\n«Ола билсин, дәрһал сакитләшмәјәк, “гыса мүддәт” әзијјәт чәкәк. Амма сонда Јеһова бизә кифајәт гәдәр ҝүҹ верәҹәк ки, һәр шејә дөзә биләк» (Лорена).\nМатта 11:28, 29\nWEB:OnSiteAdTitleНијә өзүмү кәсиб-јаралајырам?


Q=19	C=7	SS=1	LS=9	PS=1	DC=4	LC=0	SD=0	BS=1	G0=47	G1=30	G2=4	DLID=az_RU	BODY=Аллаһын мүждәсиндә Иса пејғәмбәрин ролу | Мүждә\nБу брошүрдән неҹә истифадә етмәли\nАллаһын ады вармы?\nМүждәдән бәһс едән китаб\nМүгәддәс Китабын доғрулуғуна неҹә әмин ола биләрик?\nАллаһын мүждәсиндә Иса пејғәмбәрин ролу\nАллаһын бәшәријјәт үчүн нијјәти\nӨлүләр үчүн үмид\nНә үчүн Аллаһ пислијә вә зүлмә сон гојмур?\nҺәгигәт јолунда аддымла\nДИЛИ: Aзәрбајҹан (кирил әлифбасы) Pidgin (West Africa) Јава (шәрги) Јава дили Јапонија жест дили Австралија жест дили Австрија жест дили Азәрбајҹан (латын әлифбасы) Албанија жест дили Алманија жест дили Америка жест дили Ангола жест дили Арҝентина жест дили Бали Белиз креолу Боливија жест дили Боснија Бразилија жест дили Валенсија Венесуела жест дили Вјетнам Галисија дили Гана жест дили Гајана креолу Гваделупа креолу Гватемала жест дили Гвинеа-Биссау креолу Гренландија Данимарка Дусун Еквадор жест дили Естонија жест дили Индонезија Индонезија жест дили Исвеч Исвеч жест дили Исвечрә ләһҹәсинин жест дили Италија жест дили Камбоҹа Квебек жест дили Кирибати Кисии Колумбија жест дили Комор (Нгазиджа) Конго Кореја жест дили Коста-Рика жест дили Лаос Латвија жест дили Литва Маврики креолу Мадагаскар жест дили Македонија Малајзија жест дили Малта Маркиз дили (Нуку-Һива) Маркиз дили (Һива-Оа) Маршалл Маҹарыстан жест дили Мексика жест дили Мјанма Непал Ниас Нидерланд Нидерланд жест дили Ниуе Ниҝериа пиҹини Норвеч Палау Панама жест дили Парагвај жест дили Пенсилванија-алман Перу жест дили Полша жест дили Понапе Португалија жест дили Раратонга Рејунјон креолу Румынија жест дили Салвадор жест дили Самоа Санҝир Сербија жест дили Сејшел креолу Словакија жест дили Соломон Адалары пиҹини Сомали Таити Токелау Тонга Тувалу Увеа Уелс Украјна Фарер Филиппин жест дили Финландија жест дили Фиҹи Франса жест дили Хмонг (ағ) Хорватија жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили аббеј абуи агуаруна адангме адһола албан алман алур амһара аракуан ассам аттие аукан африкаанс ачоли ашағы алман ајмара аҹа аҹие бамана баса (Камерун) баса (Либерија) баск батак (дејри) батак (каро) батак (сималунгун) батак (тоба) бауле бенгал бете бетсимисарака (шимали) бетсимисарака (ҹәнуби) биак бикол бислама болгар булу варај варрау везо венда вејева волајта волоф га газах ган гарачы (Македонија) гарачы (Сербија) гарачы дили (Албанија) гарачы дили (Арҝентина) гарачы дили (Болгарыстан) гарачы дили (Румынија) гарачы дили (Шимали Јунаныстан) гарачы дили (Шәрги Словакија) гарачы дили (кирил) (Македонија) гарачы дили (Ҹәнуби Јунаныстан) гарифуна гокана гуарани гуарани (боливија) гуахиро гуере гуна гурмантче гуро гуҹарат гырғыз дамара дајак (Аһе) дајак (нгаҹу) дигорон дреһу дуала дхолуо еве едо ембера (катио) ермәни ермәни (гәрб) есан естон ефик занде зулу ибан ибанаг ибинда ибо иврит илок инакеанон инҝилис ирланд исланд исоко испан италјан кабил кабовердиану кабре кадазан какчикел кана каннада каонде карен (сго) каталан качин кекчи кечуа (Анкаш) кечуа (Ајакучо) кечуа (Боливија) кечуа (Куско) кечуа (Һуалјага Һуануко) кикамба киконго кикујју килуба кимбунду кинанде кинјаруанда кипенде кирунди кисонге кисси киче кичуа (Имбабура) кичуа (Пастаса) кичуа (Сантјаго-дел-Естеро) кичуа (Тена) кичуа (Чимборасо) конкани (деванагари) конкани (латын) кореја коса кпелле крио куангали куанјама кјангонде күрд курманҹи күрд курманҹи (Гафгаз) күрд курманҹи (кирил) күрд сорани күсаије кһаси ламба латгал латыш лаһу ленҹе лингала ловари лози ломве лувале луганда лугбара лунда мади мазахуа макасаи макуа малагаси малај малајалам мам мамбаи (Ермера) мамбве-лунгу мангарева мандјак манинка (шәрги) манипури мано маратһ масатек (Хуаутла) мајја маҹар мбукушу мегрел менде меру мизо мискито михе миштек (Тлахиако) миштек (Уахуапан) миштек (Ҝерреро) монгол море моту навахо нага-куки-чин (зотунг) нага-куки-чин (тиддим) нага-куки-чин (һакһа) нама науатл (Веракрус) науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела ндау ндебеле ндебеле (Зимбабве) ндонга ненгоне нзема нјанека нјунгве одиа окпе олу конзо оромо осетин отоми (Мескитал вадиси) отоми (Мехико штаты) паес пангасинан папјаменто (Аруба) папјаменто (Күрасао) пемон пиароа пилага пиҹин (Камерун) полјак помор португал португал (португал) пулар пәнҹаб пәнҹаб (шаһмуһи) рапануи ровиана руманјо румын рунгус рунјанкоре рус рус жест дили руторо саами (шимал) санго сапотек (Вилла Алта) сапотек (Истм) сапотек (Лачигуири) сапотек (гуевеа) сарамаккан сарнами свати себуан сена сенуфо (себаара) сепеди сепулана серб серб (латын) серер сесуто (Лесото) сетсвана сидамо сингал словак словен соли сотсил сранан-тонго суаһили суаһили (Конго) сунда сусу тагалог таи талјан тамил тандрој танкарана тараски тарахумара татар таҹик тви телугу тесо тетела тетум (Дили) тзелтал тив тигре тиревуҹу тлапанек тоабаите тоба ток-писин тораҹа тотонак тохолабал трук тсва тсонга тумбука тупури түрк түркмән уичи умбунду урду урһобо ујғур (кирил) фанте фарс фаталуку фин фон франсыз фрафра фриз фулфулде (Камерун) футуна (шәрги) харачии (харакуу) хорват хуастек (Сан-Луис-Потоси) чавакано чаморро чангана (Зимбабве) чех чибемба чилуба чинамванга чинјанја читонга читонга (Зимбабве) читонга (Малави) чичева чокве чол чонтал (Табаско) чопи чуабо чуваш шаванте шипибо-конибо шона шуара јакоуба јао јапон јоруба јукпа јунан јунан жест дили ҝерзе ҝитонга ҝүрҹү ҹола Һаити креолу Һиндистан жест дили Һондурас жест дили һаву һауса һереро һилигајнон һинд һири-моту һунсрик әрәб әрәб (Мәракеш) өзбәк өзбәк (латын)\n1. Иса пејғәмбәрин һәјаты нә вахтдан башлајыб?\nИса пејғәмбәр һансы хүсусијјәтләри илә инсанлары өзүнә чәкирди? (МӘТТА 11:29; МАРК 10:13—16).\nИса пејғәмбәр гејри-ади бир инсан иди. О, јерә ҝәлмәздән әввәл мәләк кими гејб аләминдә јашамышдыр (Јәһја 8:23). О, Аллаһын јаратдығы илк варлыгдыр вә јарадылышда Аллаһын јанында олмушдур. Исаја һәјаты билаваситә Аллаһ вердији үчүн о, мәҹази мәнада «Аллаһын оғлу» адланыр (Мәтта 16:16). О һәмчинин Мәсиһ, јәни мәсһ олунмуш адланыр. Мәсиһ Аллаһдан хүсуси тәјинат алмыш демәкдир. Мәсәлләр 8:22, 23, 30; Колослулара 1:15, 16 ајәләрини охујун.\n2. Аллаһ Иса пејғәмбәри јерә һансы мәгсәдлә ҝөндәрмишди?\nАллаһ Исанын ҝөјдәки һәјатыны Мәрјәм адлы бир јәһуди гызын бәтнинә көчүрмәклә ону јерә ҝөндәрди. Бу о демәкдир ки, Иса пејғәмбәр инсандан төрәмәјиб (Лука 1:30—35). Иса Мәсиһ јер үзүнә ҝәлмишди ки: 1) Аллаһ барәдә һәгигәти өјрәтсин; 2) чәтин оланда белә Аллаһын ирадәсини иҹра едиб бизә өрнәк гојсун вә 3) ҝүнаһсыз ҹаныны бәшәријјәт уғрунда фидјә версин. Мәтта 20:28 ајәсини охујун.\n3. Фидјә нә үчүн лазым иди?\nФидјә нәдир? Фидјә кимисә өлүм тәһлүкәсиндән гуртармаг үчүн өдәнилән дәјәрдир (Чыхыш 21:29, 30). Гејд едәк ки, Аллаһын әзәли нијјәтиндә гоҹалыға вә өлүмә јер јох иди. Илк инсан олан Адәм ҝүнаһ етмәсәјди, һеч вахт өлмәјәҹәкди. Аллаһ она демишди ки, јалныз ҝүнаһ ишләдији тәгдирдә өләҹәк (Јарадылыш 2:16, 17; 5:5). Мүгәддәс Китабда ачыгланыр ки, өлүм Адәм васитәсилә дүнјаја ҝирди. Јәни Адәм бүтүн өвладларына ҝүнаһы вә ҝүнаһын ҹәзасы олан өлүмү өтүрдү. Биз Адәмдән өлүмү мирас алдығымыз үчүн фидјәјә мөһтаҹыг. Ромалылара 5:12; 6:23 ајәләрини охујун.\nҺеч бир ҝүнаһлы инсан башгасынын ҝүнаһына ҝөрә фидјә өдәјә билмәз. Инсан өләндә тәкҹә өз ҝүнаһларынын һаггыны өдәјир. Бәс бизи өлүмдән гуртармаг үчүн фидјәни ким өдәјә биләрди? Зәбур 49:7—9 ајәләрини охујун.\n4. Аллаһ Иса пејғәмбәрин өлүмүнә нә үчүн изин верди?\nБиздән фәргли олараг, Иса пејғәмбәр камил, ҝүнаһсыз инсан олуб. О, башгаларынын ҝүнаһларыны јумаг үчүн өлүб. Бәзиләри дүшүнүр ки, Аллаһ Өз мүгәддәс бәндәсинин өлүмүнә изин вермәзди. Амма Иса Мәсиһ инсанларын әлиндә аҹиз галдығы үчүн јох, Аллаһын нијјәтини иҹра етмәк үчүн өлдү (Мәтта 20:28). Аллаһ бәшәријјәти севдијиндән Она ән әзиз олан варлығы јер үзүнә ҝөндәрди вә уғрумузда фәда етди. Мәсиһ дә өз нөвбәсиндә бизи севдијини ҝөстәрди. Буну өз Јараданына табе олараг ҝүнаһларымыздан өтрү һәјатыны гурбан вермәклә етди. Јәһја 3:16; Ромалылара 5:18, 19 ајәләрини охујун.\n5. Аллаһ Иса Мәсиһә һансы сәлаһијјәти вериб?\nИса пејғәмбәр јердә јашајанда хәстәләрә шәфа верир, өлүләри дирилдир, инсанлары әзаб-әзијјәтдән гуртарырды. Бунунла о, ҝәләҹәкдә итаәткар инсанлар үчүн нәләр едәҹәјини ҝөстәрирди (Мәтта 15:30, 31; Јәһја 5:28). Иса пејғәмбәр өләндән сонра Аллаһ ону дирилдиб Өз дәрҝаһына галдырды (1 Бутрус 3:18). Орада Мәсиһ Јеһова Аллаһын сағында әјләшди. Мүәјјән вахтдан сонра Аллаһ она дүнјаны идарә етмәк үчүн падшаһ сәлаһијјәти верди (Ибраниләрә 10:12, 13). Һал-һазырда Иса ҝөјдә падшаһдыр вә онун давамчылары бу ҝөзәл хәбәри бүтүн дүнјада мүждәләјирләр. Дәнјал 7:13, 14; Мәтта 24:14 ајәләрини охујун.\nЈахын заманда Иса Мәсиһ бир падшаһ кими зүлмү дә, зүлмкарлары да јох едәҹәк. Она иман ҝәтириб табе олан һәр кәс јердә Ҹәннәтдә јашајаҹаг. Зәбур 37:9—11 ајәләрини охујун.


Q=9	C=1	SS=1	LS=5	PS=3	DC=0	LC=0	SD=0	BS=1	G0=52	G1=34	G2=17	DLID=az_RU	BODY=Сајлар 3 | Онлајн Мүгәддәс Китаб | Јени дүнја тәрҹүмәси\nҺарунун оғуллары (1—4)\nЛавилиләр хидмәт үчүн ајрылыр (5—39)\nАртыг ҝәлән илкинләрин фидјәси (40—51)\n3 Јеһова Муса илә Сина дағында+ данышан вахт Һарунла Мусанын нәсилләри бунлар иди. 2 Һарунун оғулларынын ады: илки Надаб, Абиһу+, Әлјазар+, Исамар+. 3 Бу, Һарунун оғулларынын, каһинлијә тәјин олунмуш, мәсһ едилмиш каһинләрин адыдыр.+ 4 Надабла Абиһу Сина сәһрасында Јеһоваја јасаг од тәгдим етдикләри вахт Јеһованын өнүндә өлмүшдүләр.+ Онларын оғлу јох иди. Әлјазарла+ Исамар+ исә аталары Һарунла бирликдә каһин кими хидмәт едирдиләр. 5 Јеһова Мусаја деди: 6 «Лави гәбиләсини+ чағыр каһин Һарунун јанына ҝәлсинләр. Онлар онун гуллуғунда дураҹаг,+ 7 Мүгәддәс чадырла бағлы ишләрә бахаҹаглар. Беләликлә дә, Һарунун вә халгын гаршысында дашыдыглары вәзифәни Һүзур чадырынын јанында јеринә јетирәҹәкләр. 8 Онлар Һүзур чадырынын бүтүн аваданлығына бахмалы+ вә Мүгәддәс чадырла бағлы ишләри иҹра етмәклә исраиллиләр гаршысында дашыдыглары вәзифәни јеринә јетирмәлидирләр.+ 9 Лавилиләри Һарунла оғулларына вер. Онлар исраиллиләрин арасындан хидмәт үчүн она верилән кәсләрдир.+ 10 Һарунла оғулларыны каһинлијә тәјин ет ки, каһин вәзифәсини иҹра етсинләр.+ Кәнар адамлардан ким мүгәддәс мәкана јахынлашса, өлдүрүлмәлидир».+ 11 Јеһова сөзүнә давам едиб Мусаја деди: 12 «Мән лавилиләри Исраил халгы арасындан халгын илк доғулан ушагларынын јеринә сечирәм.+ Лавилиләр Мәним олаҹаг. 13 Чүнки илк доғулан ушаглар Мәнимдир.+ Мисир торпағында бүтүн илк доғуланлары гыранда исраиллиләрин илк доғулан ушагларыны,+ еләҹә дә һејванларынын биринҹи баласыны Өзүм үчүн мүгәддәс олараг ајырдым.+ Онлар Мәнә мәхсус олмалыдыр. Мән Јеһовајам». 14 Јеһова Сина сәһрасында+ Мусаја белә деди: 15 «Лави оғулларыны нәсилләринә, аиләләринә ҝөрә гејдә ал. Бир ајлыг вә ондан јухары јашда оланларын һамысы гејдә алынмалыдыр».+ 16 Муса Јеһованын әмри илә онлары гејдә алды; неҹә әмр едилмишдисә, елә дә етди. 17 Лавинин оғуллары бунлар иди: Һирсән, Кәһат, Мерар.+ 18 Һирсәнин оғуллары Либни вә Шимај иди. Онлардан төрәјән аиләләр онларын адыны дашыјырды.+ 19 Кәһатын оғуллары: Имран, Исһар, Һәбрун вә Үззиил.+ Онлардан төрәјән аиләләр онларын адыны дашыјырды. 20 Мерарын оғуллары Мәһли+ вә Муши+ иди. Онлардан төрәјән аиләләр онларын адыны дашыјырды. Бунлар нәсилләринә ҝөрә лавилиләрин аиләләри иди. 21 Һирсәндән Либнилиләр+ вә Шимајлылар аиләси төрәди. Бунлар Һирсәнлиләрин аиләләри иди. 22 Киши ҹинсиндән олуб бир ајлыг вә ондан јухары јашда олан һәр кәс гејдә алынды. Гејдә алынанларын сајы 7500 нәфәр олду.+ 23 Һирсәнлиләрин аиләләри Мүгәддәс чадырын архасында,+ гәрб тәрәфдә дүшәрҝә салырдылар. 24 Һирсәнлиләрин нәсил башчысы Лаил оғлу Әлјасәф иди. 25 Һирсән оғуллары+ Һүзур чадырында чадырын өзүнә,+ онун алт вә үст өртүјүнә,+ Һүзур чадырынын ҝириш пәрдәсинә,+ 26 һәјәтин парча чәпәринә,+ чадыры вә гурбанҝаһы дөврәләјән һәјәтин ҝириш пәрдәсинә,+ ипләрә вә бунларла бағлы бүтүн ишләрә ҹавабдеһ идиләр. 27 Кәһатдан Имранлылар, Исһарлылар, Һәбрунлулар, Үззииллиләр аиләси төрәди. Бунлар Кәһатлыларын аиләләри иди.+ 28 Киши ҹинсиндән олуб бир ајлыг вә ондан јухары јашда олан һәр кәс гејдә алынды. Гејдә алынанларын сајы 8600 нәфәр олду. Онлар мүгәддәс мәкандакы ишләрә ҹавабдеһ идиләр.+ 29 Кәһат оғулларынын аиләләри чадырын ҹәнуб тәрәфиндә дүшәрҝә салырдылар.+ 30 Кәһатлыларын аиләләринин нәсил башчысы Үззиил оғлу Әлсәфан иди.+ 31 Онлар Шәһадәт сандығына+, масаја+, чырагдана+, гурбанҝаһлара+, мүгәддәс мәканда истифадә олунан аваданлыглара+, пәрдәјә+ вә бунларла бағлы ишләрә ҹавабдеһ идиләр.+ 32 Лавилиләрин башчыларынын башы Һарунун оғлу каһин Әлјазар+ иди. О, мүгәддәс мәкандакы ишләрә баханлара нәзарәт едирди. 33 Мерардан Мәһлилиләр вә Мушилиләр аиләси төрәди. Бунлар Мерарын аиләләри иди.+ 34 Киши ҹинсиндән олуб бир ајлыг вә ондан јухары јашда олан һәр кәс гејдә алынды. Гејдә алынанларын сајы 6200 нәфәр олду.+ 35 Мерарын аиләләринин нәсил башчысы Абиһаил оғлу Сүрјал иди. Онлар чадырын шимал тәрәфиндә дүшәрҝә салырдылар.+ 36 Мерар оғуллары чадырын чәрчивәләринә+, шүвүлләринә+, сүтунларына+, ојуглу ҝүмүш алтлыгларына, чадырын бүтүн аваданлығына+ вә бунларла бағлы ишләрә,+ 37 һәјәтин әтрафындакы дирәкләрә, онларын ојуглу алтлыгларына,+ мых вә ипләринә ҹавабдеһ идиләр. 38 Муса, Һарун вә онун оғуллары Мүгәддәс чадырын шәргә, ҝүндоғана бахан габаг тәрәфиндә дүшәрҝә салырдылар. Онлар исраиллиләрин адындан мүгәддәс мәкандакы ишләри јеринә јетирирдиләр. Кәнар адамлардан мүгәддәс мәкана јахынлашан кәс өлдүрүлмәли иди.+ 39 Јеһованын әмри илә Муса илә Һарун Лави гәбиләсиндән киши ҹинсиндән олуб бир ајлыг вә ондан јухары јашда олан һәр кәси аиләсинә ҝөрә гејдә алды. Гејдә алынанларын сајы 22 000 нәфәр олду. 40 Јеһова Мусаја деди: «Исраиллиләрин ичиндән киши ҹинсиндән олуб бир ајлыг вә ондан јухары јашда олан бүтүн илкинләри гејдә ал.+ Онлары сај вә адларыны сијаһыја ал. 41 Исраиллиләрин илкинләринин јеринә лавилиләри,+ исраиллиләрин һејванларынын биринҹи баласынын јеринә лавилиләрин һејванларыны Мәним үчүн ајыр. Мән Јеһовајам».+ 42 Муса Јеһованын әмр етдији кими, исраиллиләрин илкинләрини сијаһыја алды. 43 Киши ҹинсиндән олуб бир ајлыг вә ондан јухары јашда олан бүтүн илкинләрин адлары сијаһыја алынды. Гејдә алынанларын сајы 22 273 нәфәр олду. 44 Јеһова Мусаја деди: 45 «Исраиллиләрин илкинләринин јеринә лавилиләри, исраиллиләрин һејванларынын биринҹи баласынын јеринә лавилиләрин һејванларыны Мәним үчүн ајыр. Лавилиләр Мәнә мәхсус олмалыдыр. Мән Јеһовајам. 46 Исраиллиләрин лавилиләрдән 273 нәфәр артыг олан илкини үчүн фидјә+ олараг+ 47 адамбашына мүгәддәс мәкан шекели илә 5 шекел* ал.+ Шекел 20 ҝераја* бәрабәрдир.+ 48 Пулу сајы артыг ҝәлән адамларын фидјәси олараг Һаруна вә оғулларына вер». 49 Беләликлә, Муса сајы лавилиләрдән артыг ҝәләнләрин фидјә пулуну јығды. 50 Исраиллиләрин илкинләриндән мүгәддәс мәкан шекели илә 1365 шекел јығылды. 51 Сонра Муса Јеһованын сөзү илә пулу Һаруна вә онун оғулларына верди. Јеһова неҹә демишдисә, Муса елә дә етди.


Q=13	C=11	SS=4	LS=0	PS=2	DC=9	LC=0	SD=0	BS=0	G0=38	G1=23	G2=9	DLID=az_RU	BODY=Иса Мәсиһ Падшаһлыг хәбәрини тәблиғ едир | Ушаглар үчүн Мүгәддәс Китаб һекајәләри\nИса Мәсиһ Падшаһлыг хәбәрини тәблиғ едир\nВәфтиз олундугдан гыса мүддәт сонра Иса Мәсиһ тәблиғ етмәјә башлајыр. О, «Аллаһын Падшаһлығы јахындыр», — дејә тәблиғ едир. Иса Мәсиһ Ҹәлилә вә Јәһудијјәни долашанда шаҝирдләри дә онун јанында олур. О, доғма шәһәри Насирәјә гајыданда синагога ҝириб Әшија пејғәмбәрин јаздығы тумарлары ачыб уҹадан охујур: «Јеһова Аллаһ мәнә Өз мүгәддәс руһуну вериб ки, хош хәбәри тәблиғ едим». Иса Мәсиһ нә демәк истәјир? О демәк истәјир ки, инсанлар онун мөҹүзә ҝөстәрмәсини истәсәләр дә, онун мүгәддәс руһу алмагда әсас мәгсәди хош хәбәри тәблиғ етмәкдир. Сонра исә о, ҹамаата дејир: «Бу ҝүн бу пејғәмбәрлик јеринә јетир».\nСонра Иса Ҹәлилә дәнизинә ҝедир. О, орадакы дөрд балыгчыны өзүнә шаҝирд сечир. Иса онлары дәвәт едир: «Мәнимлә ҝәлин. Бундан сонра инсан тутаҹагсыныз». Бу шаҝирдләрин адлары Бутрус, Андреас, Јагуб вә Јәһјадыр. Онлар дәрһал балыгчылыгдан әл чәкиб Исанын ардынҹа ҝедирләр. Онлар бүтүн Ҹәлиләни ҝәзиб Јеһованын Падшаһлығы һагда данышырлар. Һәмчинин синагогларда, базарларда вә күчәләрдә тәблиғ едирләр. Ҝетдикләри һәр јердә чохлу ҹамаат онларын ардынҹа ҝедир. Иса Мәсиһ һагда хәбәр һәр јерә, һәтта Суријаја да ҝедиб чатыр.\nБир мүддәт сонра Иса Мәсиһ бәзи шаҝирдләринә инсанлары сағалтмаг вә ҹинләри чыхармаг ҝүҹү верир. Онлар Иса илә бирҝә шәһәрбәшәһәр, кәндбәкәнд долашыб тәблиғ едир. Мәҹдәлли Мәрјәм, Јуһәнна, Сүсән вә башга иманлы гадынлар Исанын вә шаҝирдләринин гуллуғунда дурурлар.\nШаҝирдләринә тәлим верәндән сонра Иса Мәсиһ онлары тәблиғ етмәјә ҝөндәрир. Онлар Ҹәлиләни долашыб тәблиғ едирләр. Бир чох инсан вәфтиз едилиб Иса Мәсиһин шаҝирди олур. Чохлары онун шаҝирди олмаг истәдијиндән, Иса Мәсиһ онлары бичинә һазыр олан зәми илә мүгајисә едир. О дејир: «Јеһоваја дуа един ки, мәһсулу јығмаг үчүн чохлу бичинчи ҝөндәрсин». Сонра шаҝирдләриндән 70-ни сечиб, онлары ики-ики бүтүн Јәһудијјәдә тәблиғ етмәјә ҝөндәрир. Онлар һәр ҹүр инсана Аллаһын Падшаһлығы һагда өјрәдирләр. Шаҝирдләр ҝери гајыданда һәвәслә Иса пејғәмбәрә башларына ҝәләнләри данышырлар. Шејтан онларын тәблиғ етмәсинә мане ола билмир.\nИса Мәсиһ әмин олур ки, шаҝирдләри о ҝөјә гајыдандан сонра да бу ваҹиб иши ҝөрмәјә давам едәҹәкләр. О шаҝирдләринә дејир: «Дүнјанын һәр јериндә хош хәбәри тәблиғ един. Ҹамаата Аллаһын Кәламыны өјрәдин. Онлары вәфтиз един».\n«Мән Аллаһын Падшаһлығы һаггында мүждәни башга шәһәрләрә дә чатдырмалыјам, ахы Аллаһ мәни бу иш үчүн ҝөндәриб» (Лука 4:43)\nСуаллар: Иса Мәсиһ шаҝирдләринә һансы иши тапшырыр? Бәс бу иш шаҝирдләрин хошуна ҝәлир?\nМәтта 4:17—25; 9:35—38; 28:19, 20; Марк 1:14—20; Лука 4:14—21; 8:1—3; 10:1—22\nИса Мәсиһ јетмиш шаҝирдини тәблиғә ҝөндәрир\nИса Мәсиһ Јәһудијјәдә јетмиш шаҝирдини ики-ики ҝөндәрәрәк Аллаһын Падшаһлығыны бәјан етмәји тапшырыр. Шаҝирдләр инсанлара синагогларда, јохса евләриндә тәблиғ етмәлидирләр?\nИсанын илк алты шаҝирдини Мәсиһи тапдыгларыны нә әмин едир?


Q=4	C=0	SS=0	LS=2	PS=2	DC=0	LC=0	SD=0	BS=2	G0=29	G1=27	G2=12	DLID=az_RU	BODY=Иса пејғәмбәр фәрисиләри тәнбеһ едир | Иса пејғәмбәрин һәјаты\nИса пејғәмбәр фәрисиләри тәнбеһ едир\nМӘТТА 12:33—50 МАРК 3:31—35 ЛУКА 8:19—21\nИСА МӘСИҺ «ЈУНУС ПЕЈҒӘМБӘРИН ӘЛАМӘТИНДӘН» ДАНЫШЫР\nШАҜИРДЛӘР ДОҒМАДАН ДА ДОҒМАДЫР\nМирзәләрлә фәрисиләр Иса Мәсиһин ҹинләри Аллаһын ҝүҹү илә јох, Шејтанын ҝүҹү илә говдуғуну иддиа етмәклә мүгәддәс руһа гаршы күфр етмиш ола биләрләр. Белә һалда, онлар Аллаһын, јохса Шејтанын тәрәфиндә олдуғуну ҝөстәрәҹәкләр? Иса пејғәмбәр дејир: «Јетишдирдијиниз ағаҹ јахшыдырса, мејвәси дә јахшы олаҹаг, јох әҝәр чүрүкдүрсә, мејвәси дә чүрүк олаҹаг. Ағаҹ мејвәсиндән танынар» (Мәтта 12:33).\nҸинләри говмаг јахшы бир мејвәјә аиддир. Буна ҝөрә дә бу ишләри ҝөрән адамын Шејтана гуллуг етдијини иддиа етмәк, һәгигәтән дә, ағылсызлыгдыр. Иса пејғәмбәрин Дағүстү вәзиндән ҝөрдүјүмүз кими, мејвә јахшыдырса, ону ҝәтирән ағаҹ чүрүк ола билмәз. Фәрисиләр исә Мәсиһә гаршы әсассыз иттиһамлары ирәли сүрдүкләри үчүн чүрүк мејвә олдугларыны тәсдигләјирләр. Буна ҝөрә дә Иса Мәсиһ онлара дејир: «Әфи илан балалары, сиз пис олдуғунуз һалда, неҹә јахшы шејләр даныша биләрсиниз? Ахы инсан үрәјиндә ашыб-дашан фикирләри дилә ҝәтирир» (Мәтта 7:16, 17; 12:34).\nБәли, сөзләримиз үрәјимиздәкиләри үзә чыхарыр вә бизә онларын әсасында һөкм чыхарылаҹаг. Иса Мәсиһ дејир: «Ону билин ки, һәр бир инсан дедији һәр бош сөзә ҝөрә Һөкм ҝүнүндә ҹаваб верәҹәк. Бәли, инсан сөзләринә ҝөрә ја бәраәт газанаҹаг, ја да мәһкум олунаҹаг» (Мәтта 12:36, 37).\nИса Мәсиһин бу гәдәр мөҹүзә ҝөстәрмәсинә бахмајараг, мирзәләр вә фәрисиләр јенә дә дејирләр: «Устад, истәјирик, бизә бир әламәт ҝөстәрәсән». Онларын Иса пејғәмбәрин мөҹүзәләрини өз ҝөзләри илә ҝөрүб-ҝөрмәмәләриндән асылы олмајараг, бу мөҹүзәләрин олдуғуну тәсдиг едәҹәк сајсыз-һесабсыз шаһидләр вар. Буна ҝөрә дә пејғәмбәр јәһуди рәһбәрләринә белә ҹаваб верир: «Пис вә зинакар нәсил һәмишә әламәт ахтарыр, анҹаг она Јунус пејғәмбәрин әламәтиндән башга әламәт верилмәјәҹәк» (Мәтта 12:38, 39).\nБу сөзләрин мәнасыны Иса пејғәмбәр елә өзү изаһ едир: «Јунус нәһәнҝ балығын гарнында үч ҝүн, үч ҝеҹә галдығы кими, инсан Оғлу да јерин бағрында үч ҝүн, үч ҝеҹә галаҹаг». Јунус пејғәмбәри нәһәнҝ бир балыг удмушду вә балыг ону ағзындан чыхаранда о, санки, дирилмишди. Беләҹә, Иса пејғәмбәр өләҹәјини вә үчүнҹү ҝүндә дириләҹәјини габагҹадан билдирир. Лакин о, дирилдикдән сонра јәһуди дин хадимләри Јунус пејғәмбәрин әламәтини рәдд едир вә бунунла да төвбә етмәк истәмәдикләрини ҝөстәрирләр (Мәтта 27:63—66; 28:12—15). Амма онлардан фәргли олараг, нејнәвалылар Јунус пејғәмбәрин тәблиғиндән сонра төвбә етмишдиләр. Беләҹә, онлар бу нәсли мәһкум едәҹәкләр. Иса Мәсиһ һәмчинин дејир ки, Сәба мәликәси онлары өз нүмунәси илә мәһкум едәҹәк. Мәликә Сүлејман пејғәмбәрин һикмәтини динләмәк арзусунда олмуш вә ешитдикләринә һејран галмышды. Инди исә Иса Мәсиһ гејд едир ки, «бурада Сүлејмандан даһа һикмәтлиси дуруб» (Мәтта 12:40—42).\nСонра Иса пејғәмбәр пис нәслин вәзијјәтини ичиндән мурдар руһ чыхмыш бир адама бәнзәдир (Мәтта 12:45). Бу адам јаранмыш бошлуғу һеч бир фајдалы шејлә долдурмадығы үчүн ондан чыхан мурдар руһ өзүндән гат-гат пис једди руһла ҝәлиб онун ичинә ҝирир. Мурдар руһун адамдан чыхдығы кими, Исраил халгы да тәмизләнмә вә јениләнмә просесиндән кечмишди. Лакин исраиллиләр Аллаһын пејғәмбәрләрини гәбул етмәдиләр. Ән бетәри исә о иди ки, онлар Аллаһын ҝөндәрдији шәхсә гаршы чыхдылар. Ајдын олур ки, бу халгын Аллаһла мүнасибәтләри әввәлкиндән дә пис олду.\nИса Мәсиһ данышан вахт анасы илә гардашлары ҝәлир вә орада топлашмыш ҹамаатын архасында дурурлар. Онун јанында отуранлар дејирләр: «Анан вә гардашларын бајырдадырлар, сәни ҝөрмәк истәјирләр». Иса пејғәмбәр исә шаҝирдләринин она ана кими, доғма баҹы-гардаш кими әзиз олдугларыны ҝөстәрмәк үчүн әлини шаҝирдләринә тәрәф узадыб дејир: «Мәним анам вә гардашларым Аллаһын сөзүнү динләјиб она әмәл едәнләрдир» (Лука 8:20, 21). Бу сөзләрлә о ҝөстәрир ки, гоһумлары она нә гәдәр әзиз олса да, шаҝирдләри онлардан да әзиздир. Иман баҹы-гардашларымызла белә бағлылығын олмасы бизә гол-ганад верир, әләлхүсус, башгалары бизә вә саваб ишләримизә шүбһә едәндә вә ја тәнгиди јанашанда.\nҺансы мәнада фәрисиләр чүрүк ағаҹа бәнзәјирләр?\nЈунус пејғәмбәрин әламәти нәдир вә сонрадан бу әламәт неҹә рәдд едилир?\nБиринҹи әсрдә јашајан исраиллиләр һансы мәнада ичиндән мурдар руһ чыхмыш адама бәнзәјирләр?\nИса пејғәмбәр шаҝирдләринин она әзиз олдуғуну неҹә ҝөстәрир?


Q=12	C=0	SS=0	LS=12	PS=0	DC=0	LC=0	SD=0	BS=2	G0=0	G1=0	G2=0	DLID=az_RU	BODY=Иранда "Азәрбајҹан Республикасынын Шиә Гадынлары" китабы нәшр олунду Әһли Бејт (әлејһимус сәлам) -АБНА- Хәбәр Аҝентлији – Shia News\nТән Парәсиндән Ајрылмыш Бир Һиссәнин Әһвалаты\nИранда "Азәрбајҹан Республикасынын Шиә Гадынлары" китабы нәшр олунду\nsentyabr 1, 2021 - 3:12 PM Хәбәрин коду : 1175462 Мәнбә : АБНА Хәбәр Аҝентлији Link:\nҺаҹәр Нәшријјат Мәркәзи “Азәрбајҹан Республикасынын Шиә Гадынлары” адлы китабы нәшр етди вә сатыша чыхартды.\nӘһли Бејт (әлејһимус-сәлам) Хәбәр Аҝентлији –АБНА-нын вердији хәбәрә әсасән, “Азәрбајҹан Республикасы Шиә Гадынлары” адлы китаб, ханымлара мәхсус Елми Һөвзәнин Идарәетмә Мәркәзинә бағлы Һаҹәр Нәшријјат Мәркәзи тәрәфиндән нәшр едилмишдир.\nҜүлүстан вә Түркмәнчај мүгавиләләринин имзаланмасы бир милләти әсир етди вә Азәрбајҹан халгынын диндарлығына вә азадлығына ҹидди зијан вурду. Зәрәрин ән чоху бу өлкәнин һәјалы вә абырлы гадынларына вә гызларына дәјди.\nХаным "Нәрҹис Хатун Мәһәммәди" нин гәләмә алдығы "Азәрбајҹан Республикасынын Шиә Гадынлары" адлы китабы, Азәрбајҹандакы шиә гадынларын вәзијјәтини чох ајдын ҝөстәрир.\nБиринҹи фәсилдә бу китаб чар дөврүндә гадынларын вәзијјәтиндән бәһс едир, икинҹи фәсилдә һазыркы дөврдә гадынларын вәзијјәтини, үчүнҹү фәсилдә исә бу өлкәдәки мөвҹуд вәзијјәти тәһлил едәрәк, бу өлкәдәки шиә гадынларын ҝәләҹәјини тәсвир едир.\nМараглананлар бу 140 сәһифәлик китабы Һаҹәр Нәшријјат Мәркәзи мағазасындан 20% ендиримлә 31.200 түмәнә ала биләрләр.\nХәбәрин Сону / 167


Q=1	C=0	SS=0	LS=1	PS=0	DC=0	LC=0	SD=0	BS=7	G0=70	G1=63	G2=39	DLID=az_RU	BODY=Биринҹи амил беј᾽әт - Ону доғуран сәБӘБЛӘр мүӘллиф: устад шәҺид мүРТӘза мүТӘҺҺӘРИ\nБиринҹи амил беј᾽әт\nИмам Һәсән әлејһиссәламын сәһабәләри сарсылыб дағылышдыгдан сонар Имам (ә) Мүавијә илә мүвәггәти бир сүлһ мүгавиләси имзалады. Бу мәсәлә һеч дә Мүавијә сүлаләсинин узунмүддәтли һөкумәтилә барышмаг мә᾽насында дејил, мәһдуд вә мүвәггәти бир мүгавилә илә разылашмаг иди. Бу мүгавиләјә әсасән Мүавијәдән сонра мүсәлманлар өзләри лајиг билдији бир шәхси хәлифә сечмәли вә јахуд Пејғәмбәр тәрәфиндән тә᾽јин олунмуш вә инанылмыш бир шәхсә итаәт етмәлијдиләр.\nМүавијә заманына гәдәр хилафәт вә һөкумәт ирси бир мәсәлә дејилди. О заманадәк бу саһәдә јалныз ики нөв дүшүнҹә тәрзи мөвҹуд иди:\n1-Анҹаг Аллаһын әмри вә Пејғәмбәрин васитәсилә тә᾽јин олунан шәхс хилафәтә лајигдир.\n2-Халг өзү хәлифә сечмәкдә азаддыр.\nҺәр һалда Мүавијә заманынадәк ҹамаат арасында бир хәлифәнин өзүнә ҹанишин тә᾽јин етмәсинә тәсадүф олунмамышды.\nИмам Һәсән әлејһиссәлам сүлһ мүгавиләсиндә гејд етди ки, Мүавијә өзүндән сонра мүсәлманларын талеји илә әлагәдар һеч бир гәрар тә᾽јин етмәјә һаглы дејил.\nБүтүн бу гәрарлара бахмајараг, Мүавијә елә һәмин илк ҝүнләрдән е᾽тибарән хилафәти варислик јолу илә оғлуна вермәк гәрарына ҝәлмишди. Тарихчиләр нәзәринҹә о, хилафәти сәлтәнәт вә шаһлыг шәклинә ҝәтириб чыхармаг истәјирди.\nАмма о, белә бир иш үчүн һәләлик шәраитин әлверишли олмадығыны дујуб бу барәдә чох дүшүндү вә бу ишлә бағлы јахын достлары илә мәсләһәтләшди. О, бу ишин баш тутаҹағына архајын олмадығы үчүн өз фикрини ачыг-ајдын сөјләмәјә ҹүр᾽әт етмирди. Бә᾽зи тарихчиләрин јаздыгларына әсасән, Куфәнин кечмиш валиси Мүғәјрәт ибни Шө᾽бә, Мүавијә тәрәфиндән ҹәзаланараг бу вәзифәдән кәнарлашдырылдығына ҝөрә чох нараһат иди вә јенидән Куфә һакимлијини әлдә етмәк үчүн Шама ҝәлиб белә бир план һазырлады. О, бир ҝүн Мүавијәнин оғлу Језиди ҝөрүб деди: “Билмирәм нә үчүн Мүавијә сәнин һаггында сәһләнкарлыг едир?”\nЈезид: “Неҹә?”-дејә сорушду.\nМүғејрә: “Нәји ҝөзләјир? Нә үчүн сәни өзүндән сонракы хәлифә кими халга тәгдим етмир?”-деди.\nЈезид: “Атам елә тәсәввүр едир ки, бу мүмкүн олан бир иш дејил.”\nМүғејрәб: “Бу мүмкүн олан бир ишдир.”\nЈезид: “Бу иш неҹә мүмкүн ола биләр?”\nМүғејрә: “Сиз кимин итаәт етмәмәсини тәсәввүр едирсиниз? Биз шамлылар Мүавијәнин бүтүн әмрләринә итаәт едирик, Мәдинәјә дә филан шәхси ҝөндәрсәниз бу вәзифәни јахшы јеринә јетирә биләр. Ираг вә Куфә исә бунларын һамысындан тәһлүкәлидир ки, ону да мән өз өһдәмә алырам.”\nЈезид атасынын јанына ҝәлиб Мүғејрәнин дедикләрини она сөјләди. Мүавијә оғлунун сөзләрини ешитдикдән сонра Мүғејрәни өз јанына чағыртдырды. Мүғејрә Куфәни сусдурмағы өз үзәринә ҝөтүрәрәк чох јалтыглыг етди вә гәнаәтбәхш бир мәнтиглә Мүавијәни бу ишә зәмин јаратмаға разы салды. Елә буна ҝөрә дә Мүавијә ону кечмиш вәзифәсинә гајтарды. Амма нә куфәлиләр Мүавијәнин тәклифини гәбул етдиләр вә нә дә мәдинәлиләр. Мүавијә чарәсизликдән Мәдинәјә ҝәлиб имам Һүсејн әлејһиссәлам, әбдүллаһ ибни Зүбејр, әбдүллаһ ибни өмәр вә бу кими халг арасында һөрмәт вә нүфуз саһиби олан Мәдинә башчылары илә ҝөрүшүб өзүнәмәхсус јалтаглыгла деди:\n“Инди исламын мәсләһәти белә тәләб едир ки, һөкумәт заһирдә Језидин өһдәсиндә олсун, амма бүтүн ишләр сизин нәзәринизлә һәјата кечирилсин. Халг арасында ихтилаф јаранмасын дејә, һәләлик беј᾽әт етмәклә бүтүн ишләри өһдәнизә алын.” Амма онлардан һеч бири Мүавијәнин бу тәклифини гәбул етмәди. Беләликлә онун бу планы мүвәффәгијјәтсизликлә нәтиҹәләнди. Мүавијә сонралар Мәдинә мәсҹидиндә башга бир һијләјә әл атараг мәдинәлиләрин кечмишдә вә һал-һазырда онун тәклифи илә разы олдугларыны иддиа етмәк истәди. Онун бу һијләси дә нәтиҹәсиз галды. Мүавијә өлүм јатағында оларкән оғлу Језиддән чох ниҝаран иди. Она ҝөрә дә бир сыра мәсәләләри оғлуна хатырладараг беј᾽әт алмаг үчүн әбдүллаһ ибни Зүбејр вә әбдүллаһ ибни өмәрлә неҹә рәфтар етмәји вә еләҹә дә Һүсејн ибни әли әлејһиссәламла чох мүлајим давранмағын лазым олдуғуну бәјан етди. О, өз сөзләринин давамында деди: “Һүсејн Пејғәмбәр өвлады вә мүсәлманлар арасында јүксәк мөвгејә малик олан бир шәхсијјәтдир. Һүсејн ибни әли илә әдавәтлә давранмагдан горх.” Мүавијә белә бир узагҝөрәнлик етмишди ки, әҝәр Језид имам Һүсејн әлејһиссәламла дүшмән кими рәфтар едиб онун ганыны ахытса, артыг һөкумәти әлдә сахлаја билмәјәҹәк вә бунунла да әбусүфјан сүлаләси хилафәтдән узаглашдырылаҹагдыр.\nМүавијә чох һијләҝәр иди вә башга сијасәтбазлар кими өнҝөрәнлик етдији һадисәләрин чоху дүз чыхырды. О, еләҹә дә баш верәҹәк һадисәләри јахшы баша дүшүр вә тәһлил едирди. Амма әксинә олараг, Језид тәҹрүбәсиз бир ҝәнҹ иди вә әввәлдән бир шаһзадә кими наз-не᾽мәт ичиндә боја-баша чатмышды. О, әјјашлыға гуршандығы үчүн сијасәтдән баш чыхармырды. Ҝәнҹлик гүруру, мәгам вә шөһрәт дүшҝүнлүјү онун вүҹудуна һаким кәсилмишди. әбу Сүфјан сүлаләси һөкумәт вә хилафәтдән башга һеч бир мәгсәд ҝүдмүрдү. Амма онлар һеч бир васитә илә өз мәгсәдләринә наил ола билмәдиләр. Лакин имам Һүсејн әлејһиссәлам шәһадәт дәрәҹәсинә јүксәлмәклә өз мә᾽нәви һәдәфләринә чата билди. Мүавијә һиҹри тарих илә 60-ҹы илин рәҹәб ајынын 15-дә өлдү. Језид Бәни-үмәјјә тајфасындан олан Мәдинә һакиминә бир мәктуб јазараг атасынын өлүм хәбәрини она јетириб, ҹамаатдан өзүнә беј᾽әт алмасыны әмр етди. О заман Мәдинә мәркәз олдуғуна ҝөрә бүтүн ҝөзләр ораја дикилмишди. Језид һәмин сәбәбә әсасән ҝөндәрдији мәктубда там гәтијјәтлә јазырды: “Һүсејн ибни әлидән мәнә беј᾽әт ал, әкс тәгдирдә башыны кәсиб Шама ҝөндәр.”\nБеләликлә имам Һүсејн әлејһиссәламын гаршылашдығы мәсәләләрин бири дә Језид ибни Мүавијнин беј᾽әт истәмәси иди.\nЈезидин дөврү ики мүһүм хүсусијјәтлә Мүавијәнин заманындан фәргләнирди.\n1-Имам Һүсејн әлејһиссәламын Језидә беј᾽әт етмәси хилафәтин варислик әсасында олмамасыны тәсдиг едирди.\n2-Језид чох әхлагсыз бир адам иди вә ачыг-ашкар ҝүнаһ етмәкдән чәкинмирди. О, сијаси ҹәһәтдән дә һеч бир сәлаһијјәтә малик дејилди.\nГејд етмәк лазымдыр ки, Мүавијә вә еләҹә дә Аббаси хәлифәләринин бир чоху да әхлагсыз вә ҝүнаһкар адамлар идиләр. Лакин онлар буну јахшы баша дүшүрдүләр ки, һакимијјәтдә галмаг үчүн заһирдә дә олса, бир чох ислам ганунларына риајәт етмәли вә онун һүдудларыны горумаға чалышмалыдырлар. Чүнки онлар, ислама гаршы биҝанә олдуглары тәгдирдә һөкмранлыг едә билмәјәҹәкләрини баша дүшүрдүләр. Мүхтәлиф сојлара аид олан африкалы, авропалы, асијалы вә хүсусилә дә иранлы вә әрәбистанлы мүсәлманларын ваһид бир һөкумәт тәркибиндә јашамаглары, јалныз онларын ислам вә Гур᾽ана е᾽тигад етмәкләри вә хәлифәни ислами бир рәһбәр кими танымаглары сајәсиндә мүмкүн олмушду. Мә᾽лумдур ки, мүсәлманлар хәлифәнин ислам ганунларына лагејидлијини, онун зиддинә әмәл етдијини дујар вә дәрһал өз мүстәгилликләрини е᾽лан едәрдиләр...\nЧүнки, Иран, Шам, Сурија вә Африка әһалисинин Шам һөкумәтинә итаәт етмәләринин һеч бир лүзуму јох иди!! Ағыллы, сијасәтчи вә дүшүнҹәли хәлифәләр баша дүшүрдүләр ки, заһирдә дә олса, мүәјјән гәдәр ислам ганунларына риајәт етмәлидирләр. Лакин Језид ибни Мүавијәдә белә бир дүшүнҹә вә дәрракә дә јох иди. Ачыг-ајдын һәр ҹүр ҝүнаһа әл атан Језид ислама вә ҹамаата гаршы е᾽тинасызлыг едир, дини һүдудлары ашмагдан чәкинмир вә ашкара чахыр ичиб, сәрхош һалда мәҹлисә дахил олурду. Амма тарихдә бу кими ишләр Мүавијәнин һаггында сөјләнилмәмишдир.\nБүтүн тарихчиләр Језидин мејмунбаз олдуғуну јазмышлар. Онун әбагејс ләгәбли чох севдији бир мејмуну вар иди. Анасы бәдәви бир гадын олдуғуна ҝөрә сәһрада бөјүмүш вә бәдәвилик хүсусијјәтләринә малик олмушду. Буна ҝөрә дә о, ит вә мејмуна чох мараг ҝөстәрирди.\nМәс᾽удинин Мүрәввиҹүз-зәһәб адлы китабында јаздығына ҝөрә,\nЈезид бу мејмуна ипәкдән тохунмуш рәнҝарәнҝ палтарлар ҝејиндирәр, ону өлкәнин јүксәк рүтбәли сијаси вә һәрби шәхсијјәтләриндән јухарыда, өз јанында отурдарды.\nИмам Һүсејн әлејһиссәлам бу барәдә бујурурду:\n“Мүсәлманларын башчысы Језид кими бир шәхс олан заман исламла видалашмаг ҝәрәкдир.”\nБәли, бу кими алчаг бир шәхсин вүҹуду, исламын әлејһинә бир нөв әкс тәблиғат иди. Имам Һүсејн әлејһиссәламдан белә бир шәхс үчүн беј᾽әт истәјирләр, лакин о Һәзрәт бу ишдән имтина едәрәк “Һеч вахт беј᾽әт етмәрәм” дејир, онлар исә һеч ҹүрә бу фикирдән дашынмаг истәмирдиләр. Беј᾽әтдән имтина етмәк о демәкдир ки, Имам һөкумәт гаршысында һеч бир мәс᾽улијјәт дашымыр, ону рәсмијјәтлә танымыр, гајда-ганунлары гәбул етмир вә һөкумәтә гаршы е᾽тираз фәрјады јүксәлдирди. Елә һәмин сәбәбә әсасән онлар, Имамын беј᾽әт етмәмәсини вә халг арасында азад шәкилдә јашамасыны гәбул едә билмир вә бу иши һөкумәтә гаршы бөјүк тәһлүкә санырдылар. Белә бир шәраитдә Имам нә етмәли вә онларын беј᾽әт тәләби гаршысында һансы мөвгеји сечмәли иди?!\nИмам “беј᾽әт етмирәм”-дејә, ҹаваб верди.\nОнлар “беј᾽әт етмәсән сәни өлдүрәрик” дедиләр.\nИмам бујурду: “Мән өлүмә һазырам, беј᾽әтә јох.”\nБәни-үмәјјә тајфасындан олан Мәдинә һакими имамы чағыртдырды. Сөз јох ки, Бәни-үмәјјәнин бүтүн үзвләри азғын вә ијрәнҹ адамлар иди, амма бу шәхс (Мәдинә һакими) башгалары илә мүәјјән гәдәр фәргли иди. Имам (ә) Абдуллаһ ибни Зүбејр илә бирликдә Мәдинәнин Рәсулуллаһ мәсҹидиндә идиләр. Бу заман һакимин мә᾽мурлары ичәри ҝириб һәр икисини һакимин јанына дә᾽вәт едәрәк деди:\nҺаким сизи истәјир вә сизинлә иши вардыр. Имам онун ҹавабында бујурду:\nСиз ҝедин, биз дә сонра ҝәләрик...\nАбдуллаһ ибни Зүбејр “ҝетмәјимизин нә ирады вардыр? О, ки, бизи инди истәјиб”-дејә Имама мүраҹиәт етди. Имам бујурду: “Мәнә елә ҝәлир ки, о, бизи беј᾽әт алмаг үчүн чағырыр!” Абдуллаһ ибни Зүбејр: “Бәли, елә мән дә сизин кими дүшүнүрәм.”\nИмам “сәнҹә нә етмәлијик?”-дејә әбдүллаһдан сорушду:\nО, фикирләшиб “сонра гәрарымы сөјләјәрәм”-деди. Абдуллаһ ҝеҹә икән кәсә јолла Мәккәјә гачды.\nИмам әлејһиссәлам исә Бәни Һашим ҝәнҹәләринин бир нечәсини өз әтрафына топлајыб бујурду: “Сиз ешикдә галын, сәсим уҹалан заман ичәри дахил олун, амма астадан данышсам јериниздән тәрпәнмәјин!”\nУзун илләр Мәдинә һакими олан вә алчаглыгда шөһрәт газанмыш Мәрван Һәкәм мәктубу Имама тәгдим етди.\nҺәзрәт: “Нә истәјирсиниз?”\nМәрван чох јалтаглыгла деди: “Бүтүн халг Језидә беј᾽әт етмәјә һазырдыр, Мүавијнин нәзәри дә беләдир вә исламын мәсләһәти дә буну тәләб едир!! Сизин дә беј᾽әт етмәнизи хаһиш едирәм, сизин бүтүн әмрләринизә итаәт олунаҹагдыр вә бујурдуғунуз нөгсанлар да арадан галдырылаҹагдыр.”\nИмам: Сиз нә үчүн мәндән беј᾽әт истәјирсиниз?\nҸамаат үчүн беј᾽әт истәјирсиниз, јохса Аллаһ үчүн?\nСиз башгаларыны беј᾽әтә разы етмәк үчүн мәндән беј᾽әт алмаг истәјирсиниз, мәним бу хәлвәт отагда сизә беј᾽әт етмәјимин фајдасы нәдир?!-бујурду:\nҺаким имамын сөзүнү тәсдиг етди.\nИмам бујурду: “Галсын сонраја, мән инди ҝедирәм.”\nҺаким деди: “Чох јахшы, ҝедин!”\nМәрван ибни Һәкәм деди: Нә дејирсиниз? “Бујурун ҝедин” нә демәкдир?! Онун бурадан чыхыб ҝетмәсинин мә᾽насы будур ки, “мән беј᾽әт етмирәм вә етмәјәҹәјәм дә.”\nМәрван ирәли ҝедиб “индиҹә хәлифәнин әмрини јеринә јетирмәлисән”-деди.\nБу сөз онун ағзындан чыхан кими Имам онун јахасындан јапышыб ҝөјә галдырды вә вар ҝүҹү илә јерә чырпараг бујурду: “Сәнин бу сөзләри демәјә ләјагәтин чатмыр.” Имам орадан чыхыб ҝетди вә үч ҝеҹә Мәдинәдә галды. О Һәзрәт ҝеҹәләр Рәсули-әкрәмин мәзары үстүнә ҝедиб дуа едәрди: “Илаһи! Мәни өзүн разы олдуғун јола һидајәт ет!”\nБир ҝеҹә Имам әлејһиссәлам дуа едәрәк јатыр вә Рәсули-әкрәми јухуда ҝөрүр. Бу садиг рө᾽ја она илһам вә вәһј кими бир һөкм иди. Елә буна ҝөрә дә о һәзрәт ертәси ҝүн Мәдинәдән чыхыб мәркәзи јолла Мәккәјә доғру һәрәкәт етди. Имамла сәфәрә чыханларын бә᾽зиси дејирдиләр: “Сизин мәркәзи јолла ҝетмәјиниз мәсләһәт дејил, јахшысы будур ки, намә᾽лум ҹығырларла ҝедәсиниз. Чүнки мүмкүндүр һөкумәт мә᾽мурлары јол узуну сизин һәрәкәтинизә манеә төрәтмәклә мүнагишә јаратсынлар.!\nҺәзрәт, иҝидлик вә гәһрәманлыг әһвал-руһијјәси илә бујуруду: “Мән гачагчылар, оғрулар вә фәрариләр кими ҹығырларла ҝетмәк истәмирәм. Мән мәркәзи јолла ҝедәҹәјәм, һәр шеј Аллаһ истәдији кими олаҹагдыр...”\nДемәк, Језидин имам Һүсејн әлејһиссәламдан беј᾽әт истәмәси бу гијамын биринҹи амили иди. Језид хүсуси бир мәктубда Мәдинә һакиминә белә јазмышды:\nҺүсејндән беј᾽әт алмаг үчүн ону јахалајыб сахлајын.” Имам Һүсејн әлејһиссәлам там гәтијјәтлә онларын гаршысында дајанмыш вә һеч бир вәҹһлә Језидә беј᾽әт етмәјәҹәјини билдирмишди. Кәрбәлада өмрүнүн сон анларында да белә өмәр Сә᾽д ҝәлиб данышыг јолу илә имамы беј᾽әт етмәјә разы салмаг истәдикдә, о һәзрәт јенә дә разы олмајараг елә һәмин илк ҝүндә сөјләдији сөзләри бир даһа тәкрар етди:\n“Јох! Аллаһа анд олсун, һеч вахт сизләрә әл вериб беј᾽әт етмәјәҹәјәм. Бу ҝүн белә бир вәзијјәтдә - өз өлүмүмү, әзизләримин өлүмүнү вә аиләмин әсир дүшмәсини ҝөрдүјүм һалда, јенә дә Језидә беј᾽әт етмәјә разы дејиләм.”